Ćerka firma u Sloveniji i Evropskoj Uniji • DATA d.o.o.\nEU, Osnivanje poduzeća, Slovenija ćerka firma u Sloveniji, Otvaranje ćerke firme u Sloveniji, Registracija ćerke firme u Sloveniji i EU\nĆerka firma u Sloveniji je odlično rešenje ako već imate postojeći biznis u inostranstvu i želite ga proširiti u Evropu.\nRegistrovanje ćerke firme zahteva fizičko prisustvo direktora matične firme u Sloveniji. Takođe zahteva prisustvo direktora buduće slovenačke firme, ako to nije ista osoba. Svi direktori moraju imati slovenački poreski broj, a matična firma takođe mora imati poreski broj u Sloveniji.\nFizička lica mogu dobiti poreski broj lično u Slovenačkoj poreskoj upravi. Takođe možete ovlastiti treću stranu da dobiju poreske brojeve za vas na osnovu ovlašćenja. Da biste dobili poreski broj za matičnu kompaniju, potrebno je da zatražite izvod iz poslovnog registra matične kompanije. Izvod ne sme biti stariji od 30 dana i potrebno ga je overiti i prevesti na slovenački jezik od strane sudskog tumača. Direktor ili ovlašćeno lice mogu dobiti poreski broj za matičnu kompaniju u slovenačkoj poreskoj službi.\nNa kraju, za ćerku firmu vam je potreban minimalni osnovni kapital od 7.500 €. Prilikom osnivanja zavisnog preduzeća, ovaj novac morate poslati sa bankovnog računa matične kompanije na privremeni bankovni račun vaše slovenačke kompanije koju otvarate. Privremeni račun slovenačke kompanije – ćerke firme – otvarate u procesu osnivanja preduzeća, a banka zahteva i vaše fizičko prisustvo u Sloveniji.\nŽelim više informacija o otvaranju ćerke firme u Sloveniji


Šoping groznica trese Parlament BiH: Kupuju i umjetničke slike. Platiti će ih hiljade KM – Raport.ba\nŠoping groznica trese Parlament BiH: Kupuju i umjetničke slike. Platiti će ih hiljade KM\n10.12.2020 12:13 Autor: Raport.ba\nParlamentarna skupština BiH nastavlja se rasipati novcem poreskih obveznika. Nakon tri skupocjena automobila koja su plaćena 330.000 KM za predsjedavajućeg Predstavničkog doma Nebojšu Radmanovića, dopredsjedavajuću ovog Doma Borjanu Krišto te predsjedavajućeg Doma naroda Nikolu Špirića nabavljen je i novi namještaj te ćilimi.\nZa namještaj je izdvojeno 100.000 KM, a za ćilime 16.000 KM.\nOvakvi izdaci, u vrijeme pandemije, kada se građani muku muče da prežove, omogućeno su 13. oktobra ove godine izmjenom Plana nabavki za 2020. godinu na stavci “kapitalni izdaci”.\nIzmijenjeni plan nabavki\nOvim izmijenjenim planom, slijedi i nabavka novih umjetničkih slika! Za ovaj, kako je nazvan, kapitalni izdatak izdvojeno je 5.616 KM i trebao bi biti realiziran tokom ovog mjeseca.\nZa razliku od automobila i namještaja, koji su realizirani otvorenim postupkom, odnosno tepiha konkurentskim, slike nabavljaju direktnim putem. Izvor finansiranja je budžet.\nTagovi: kupovina Parlament BiH slike\nKolegij Predstavničkog doma dogovorio održavanje redovne sjednice\nKrenuli ste u trgovinu? Ovo je najprljavija stvar koju možete dotaći\nZakazana tematska sjednica o pravosuđu, očekuje se dolazak Tegeltije i Tadić\nNebojša Radmanović od 6. aprila predsjedavajući Predstavničkog doma Parlamentarne skupštine BiH\nKoliko je sigurna kupovina namirnica u prodavnicama: Ovo su mjere opreza\nDF traži hitno i konkretno djelovanje državnog parlamenta\nParlamentarna komisija dala pozitivno mišljenje o grantu za poddionicu I Tarčin-Ivan\nPredsjedništvo BiH usvojilo budžet i proslijedilo ga Parlamentu BiH


Opozicija usaglasila smjernice: Tehnička vlada najbolje rješenje, početi razgovore o formiranju najkasnije do 15. oktobra\nponedjeljak, 09 septembar 2019 15:15\nDio opozicionih partija i predstavnika poslaničkih klubova koji su se sastali danas na inicijativu predsjednice Socijaldemokratske partije (SDP) Draginje Vuksanović Stanković usaglasili su ključne smjernice na kojima će temeljiti dalje djelovanje. Najvažnija stavka, kako su naveli u zajedničkoj pisanoj izjavi za medije, je otvaranje dijaloga o tehničkoj vladi kao "najboljeg modela kontrole izbornog procesa najkasnije do 15. oktobra".\nTakođe su naveli da je potrebno što prije odrediti datum izbora, usaglašavanje zakona, depolitizaciju institucija...\n“Obaveza otvaranja dijaloga o tehničkoj vladi, kao najboljeg modela implementacije zakonskih rješenja i kontrole izbornog procesa, najkasnije do 15. oktobra 2019.godine, i njeno konstituisanje istovremeno sa glasanjem o izbornom i drugom zakonodavstvu. Obaveza zalaganja za dosljednu i sveobuhvatnu reformu izbornog zakonodavstva. Temeljna analiza i usaglašavanje prijedloga za izmjene zakona o izboru odbornika i poslanika, biračkom spisku, finansiranju političkih subjekata i izbornih kampanja, registrima prebivališta i boravišta, medijima, nacionalnom javnom emiteru kao i analiza drugih propisa predviđenih Odlukom o obrazovanju Odbora”, navodi se u izjavi koji su potpisali predstavnici opozicionih stranaka nakon današnjeg sastanka.\nTakođe naglašavaju neophodnost potpune depolitizacije institucija od posebnog značaja za slobodan izborni proces, “posebno Agencije za sprječavanje korupcije, RTCG i Državne izborne komisije, uključujući kadrovske promjene u ovim institucijama u cilju obezbjeđivanja njihovog profesionalnog rada i nepristrasnosti”.\n“Definisanje termina održavanja narednih parlamentarnih izbora kao i termina lokalnih izbora koji bi se održali u svim lokalnim samoupravama u jednom danu. Redovna koordinacija i usaglašavanje opozicionih predstavnika u cilju ostvarivanja političkih zahtjeva uz konsultovanje subjekata civilnog sektora i akademske zajednice u predlaganju konkretnih zakonskih i drugih rješenja od značaja za uspostavljanje demokratskog ambijenta za slobodne izbore”, navodi se u zajedničkoj izjavi.\nDemokrate spremile sporazum\nNa početku sastanka Demokrate su spremile opozicioni sporazum koji su ponudili kolegama. Opozicioni sporazum Demokrata, obavezuje sve potpisnike da neće glasati za predloge zakona i izborna rješenja ukoliko ne bude prihvaćena tehička vlada.\nTakođe, potpisnici bi se obavezali da bojkotuju naredne izbore ako se ne ne sprovede potpuna realizacija Briselskog sporazuma i formira Vlada građanskog jedinstva.\nOpozicija bi se obavezala i da neće glasati za predloge zakona ukoliko prethodno ne bude prihvaćeno formiranje Vlade građanskog jedinstva na osnovu Sporazuma o budućnosti. Međutim, nakon sastanka usvojeni su zaključci u izmjenjenoj formi.\nRazgovorima su prisustvovali lideri Demosa i URA Miodrag Lekić i Dritan Abazović, poslanik URA Miloš Konatar, kao i poslanik i član Odbora za izbornu reformu Neđeljko Rudović. U ime Demokrata došao je Danilo Šaranović.\nPredsjednik Kluba nezavisnih poslanika Aleksandar Damjanović nije došao na sastanak, a predstavnici Demokratskog fronta nijesu bili ni pozvani.\nPosljednji put izmijenjeno ponedjeljak, 09 septembar 2019 16:11\nViše iz ove kategorije « Marković primio američkog izaslanika, Palmer: "Nije slučajno što prvo posjećujem Crnu Goru" DF: Iniciraćemo izmjene Ustava »


Uživo 3D sportski prenosi postaće glavni pokretač za kućnu upotrebu 3D tehnologije Uživo 3D sportski prenosi postaće glavni pokretač za kućnu upotrebu 3D tehnologije – Personal magazin\nUživo 3D sportski prenosi postaće glavni pokretač za kućnu upotrebu 3D tehnologije\nPanevropski televizijski prenos Otvorenog prvenstva Francuske u tenisu, u saradnji sa kompanijom Panasonic, predstavlja potencijal prenosa sportskih dešavanja uživo u 3D tehnologiji. Prenos sportskih dešavanja uživo u 3D formatu postaće…\nPanevropski televizijski prenos Otvorenog prvenstva Francuske u tenisu, u saradnji sa kompanijom Panasonic, predstavlja potencijal prenosa sportskih dešavanja uživo u 3D tehnologiji.\nPrenos sportskih dešavanja uživo u 3D formatu postaće glavni pokretač 3D televizijskih prenosa, objavila je istraživačka kuća Screen Digest u današnjem članku kojeg je naručila kompanija Panasonic Europe. 80 posto svih planiranih 3D kanala biće sportski događaji i zato se očekuje da će raspoloživost 3D sportskih sadržaja uživo najviše uticati na prelaženje 3D tehnologije u kućnu upotrebu.\nPrema istraživanjima kompanije Screen Digest, četvrtina domaćinstava u najvećim ekonomijama Zapada do kraja 2014.godine imaće 3D televizor. Ovakav proboj među potrošačima ipak zavisi od pristupačnosti visoko kvalitetnih sadržaja koji će svakako uticati na njihovu kupovinu. Uz fudbal, američki fudbal i golf, kompanija Screen Digest očekuje da će najveći teniski turniri postati glavni pokretač 3D industrije.\nKompanija Panasonic ima vodeću ulogu u isporuci ovih velikih sportskih događaja uživo u 3D tehnologiji po Evropi. Ove nedelje, u saradnji sa Teniskom federacijom Francuske (FFT), operaterom Orange i kanalom Eurosport, kompanija Panasonic predstavlja prvi veliki višednevni sportski turnir u Evropi – Otvoreno prvenstvo Francuske, Roland Garos – koji će biti emitovan uživo u 3D tehnologiji preko Eutelsat HOT BIRD™ i Astra satelita.\nOva saradnja kompanija Panasonic, FFT, Orange-a i Eurosporta potrošačima širom Evrope donosi impresivno iskustvo turnira u visokom 3D kvalitetu, sve do muškog finala koje će biti održano 6. juna 2010.godine. Kroz ovaj događaj biće predstavljena end-to-end 3D rešenja kompanije Panasonic, od 3D kamera koje se koriste na igralištu za snimanje, do vrhunskih 3D plazma televizora modela VT20 na kojima će se turnir prikazivati u prodavnicama po Evropi.\nLorent Abadi, predsednik kompanije Panasonic Europe, izjavio je: “Ovo je savršena prilika da predstavimo potencijal prenosa sportskih događaja uživo u 3D tehnologiji za kućnu upotrebu. Zadovoljni smo saradnjom sa kanalom Orange, Eurosportom i FFT, koja nam omogućava da prvi u industriji brojnim gledaocima u Evropi isporučimo izvanredno 3D iskustvo.”\n3D pokrivanje dešavanja na samom turniru Roland Garos za koje je zadužen operater Orange, biće emitovano putem ADSL-a i optičke mreže do pretplatnika operatera Orange širom Francuske, na njihovom posebnom novom 3D TV kanalu. Eurosport će 3D signal uživo isporučiti satelitskom vezom u više od 3000 prodavnica u drugim delovima Evrope, gde će se emitovati na Panasonicovim 3D plazma televizorima modela VT20. Satelitska distribucija širom Evrope moguća je zahvaljujući partnerstvu sa kompanijama Eutelsat i Astra.\nLaurent Eric Le Lay, predsednik i izvršni derektor kompanije Eurosport Group, rekao je: “Dodavanje čitave nove dimenzije u emitovanje sportskih prenosa uživo sasvim će promeniti iskustvo gledaoca širom Evrope. U sledeće dve nedelje prenećemo impresivno iskustvo neposredne blizine igrališta na Otvorenom prvenstvu Francuske direktno na male ekrane. Naša saradnja sa kompanijom Panasonic i kanalom Orange postaviće standard i za emitovanje sportskih događaja u budućnosti.”\nGhislaine Le Rhun-Gautier, direktorka 3D projekta za Orange, izjavila je: “Roland Garos je savršen događaj za Orange, za lansiranje prve posebne 3D TV usluge u Francuskoj, pogotovo zato što smo upravo ovde u 2008. i 2009.godini prvi put pokušali da emitujemo 3D program. Naš cilj je da našim korisnicima pružimo inovacije koje će potpuno preokrenuti način pretraživanja ili pristupa do sadržaja svih naših platformi. Uz pomoć 3D, Orange podiže TV iskustvo na potpuno novi nivo.”\nDa bi dopunio svoj 3D plazma televizor modela VT20 i 3D Blu-ray plejer modela DMP-BDT300 3D, ali i istakao svoj vodeći položaj u Full HD 3D tehnologiji, kompanija Panasonic će ove godine dodatno obogatiti svoju ponudu 3D proizvoda. U avgustu na tržište stiže prvi 65-inčni Full HD 3D televizor, zatim 3D kamkorder i digitalni 3D AV mikser, dok krajem godine dolazi i 3D LCD video monitor.\nOtvoreno prvenstvo Francuske, Roland Garos mozete pogledati na dve lokacije:\nTeniski kompleks «Gale Muškatirovic», restoran «Novak», Tadeuša Košćuškog 63A\nSBB Show Room, Kralja Petra 45, sprat 6\nUživo 3D sportski prenosi postaće glavni pokretač za kućnu upotrebu 3D tehnologije was last modified: May 31st, 2010 by Redakcija\n3D3D plazma televizor3D tehnologijeDMP-BDT300 3DEurosportFFTOrangePanasonicRoland GarosSBBScreen DigestVT20\nGeForce GTX 465 GPU donosi Fermi tehnologiju u niže cenovne razrede


Izvor: Radio Televizija Vojvodine, 08.Mar.2021, 13:36\nOrganizacija "Mame su zakon", ukazala je danas na Međunarodni dan žena da broj nezaposlenih porodilja raste i da ih je u 2019. bilo 2.099 više nego u 2018. godini.\n"Skupe mere ne dovode do povećanja nataliteta >> Pročitaj celu vest na sajtu Radio Televizija Vojvodine << jer su umesto na porodice koje čekaju svoje prvo ili drugo dete usmerene na porodice koje čekaju treće ili četvrto dete", ističe se u saopštenju i navodio da više od polovine porodica ima samo jedno dete, a prosečan broj dece u porodicama širom Srbije je 1,6.\nPodatak da raste broj studentkinja i učenica u grupi ekonomski neaktivnih porodilja u saopštenju je ocenjen kao "zabrinjavajući" jer je u 2019. godini bilo 820 takvih slučajeva, što je za 132 više nego godinu dana ranije.\nDodaje se da je "24.375 žena, koliko je ukupno nezaposlenih i ekonomski neaktivnih porodilja u 2019. godini, broj koji upozorava da se demografska i populaciona politika mora najhitnije menjati".\nOrganizacija "Mame su zakon" ukazala je danas, na Međunarodni dan žena, da broj nezaposlenih porodilja raste i da ih je u 2019. bilo 2.099 više nego u 2018. godini...Ističe se da nezaposlenih majki ima srazmerno među onima koje su rodile prvo, drugo, treće ili četvrto dete i da to pokazuje da...


Predsednik Vučić iz Minhena čestitao građanima Dan državnosti\nMinhen -- Predsednik Srbije Aleksandar Vučić čestitao je večeras građanima Srbije Srtenje - Dan državnosti Srbije. "Čestitam Sretenje, državni i nacionani praznik. Živela Srbija", poručio je predsednik Srbije iz Minhena gde je imao brojne bilateralne sastanke u okviru a i na ...\nVučić čestitao građanima Sretenje, Dan državnosti Srbije Predsednik Srbije Aleksandar Vučić čestitao je večeras građanima Srbije Srtenje - Dan državnosti Srbije. MINHEN - Predsednik Srbije Aleksandar Vučić čestitao je večeras građanima Srbije Srtenje - Dan državnosti Srbije.\nSretenjski ustav najbolji u Evropi\nSutra se obeležava verski praznik Sretenje, pre 185 godina srbija je dobila Sretenjski ustav, jedan od najmodernijih koje je Evropa tada imala. Mada je trajao samo 55 dana, predstavljao je početak moderne srpske ...\nSrbija danas slavi Sretenje - Dan državnosti Srbija danas i sutra obeležava Sretenje - Dan državnosti, u znak sećanja na 15. februar 1804. kada je počeo Prvi srpski ustanak i kada je 1835. proglašen prvi srpski Ustav.\nPosle masovne seče knezova okupili su se Srbi u Orašcu 14. februara 1804. godine i zapalili han turskih janjičara. A, 14. februara 1835. godine Srbija je dobila prvi Ustav, najmoderniji, najdemokratskiji i najliberalniji pravni akt tog doba.\nPredsednik Srbije Aleksandar Vučić dao je posle četiri pune godine intervju za Informer koji će biti objavljen u sretenjskom trobroju našeg lista! Vučić je prvi put otkrio ko će sve zadržati funkcije u SNS i ministarske fotelje, koliko novih lica će se naći na izbornim listama ...\nPravoslavni vernici 15. februara slave Sretenje Gospodnje , dan kada su ljudi prvi put sreli malog Isusa Hrista . Četrdeset dana po rođenju, Bogorodica donese u Jerusalimski hram svog sina da ga po zakonu posveti Bogu.\nSretenjski ustav - prvi liberalni akt na Balkanu\nU novovekovnoj srpskoj istoriji jedan od najznačajnijih datuma je 15. februar. Uoči velikog pravoslavnog praznika Sretenje 1804. je otpočeo Prvi srpski ustanak dok je 1835. izglasan Sretenjski ustav prvi liberalni akt na Balkanu.\nPROSLAVITE SRETENJE GOSPODNJE UZ KURIR: U subotu, 15. februara, POKLON IKONA SA ZLATOTISKOM I MOLITVOM\nSrpska pravoslavna crkva i svi njeni vernici u subotu, 15. februara, obeležavaju praznik Sretenje Gospodnje, uspomenu na dan kada je Bogorodica novorođenog Hrista uvela u hram da ga posveti Bogu. Tog dana dnevne novine Kurir svim čitaocima poklanjaju IKONU SRETENJE GOSPODNJE SA ...\nMoć plamena i dima sretenjske sveće: Ako bolest dođe u kuću, odmah će vam pomoći\nPravoslavni vernici 15. februara slave Sretenje Gospodnje, dan kada su ljudi prvi put sreli malog Isusa Hrista. Četrdeset dana po rođenju, Bogorodica donese u Jerusalimski hram svog sina da ga po zakonu posveti Bogu.\nPredsednik Srbije Aleksandar Vučić čestitao je večeras građanima Srbije Srtenje - Dan državnosti Srbije. - Čestitam Sretenje, državni i nacionani praznik. Živela Srbija - poručio je predsednik Srbije iz Minhena gde je imao brojne bilateralne sastanke u okviru a i na marginama ...\nPredsednik Srbije Aleksandar Vučić čestitao je srpskim građanima Srtenje - Dan državnosti Srbije. Srbija sutra obeležava Dan džavnosti , kao podsećanje na Sretenje 1804. godine, kada je podignuta revolucija i počelo oslobadanje od Turske, i isti datum 1835.\nPredsednik Srbije Aleksandar Vučić čestitao je večeras građanima Srbije Srtenje - Dan državnosti Srbije. "Čestitam Sretenje, državni i nacionani praznik. Živela Srbija", poručio je predsednik Srbije iz Minhena gde je imao brojne bilateralne sastanke u okviru a i na marginama ...\nVučić čestitao građanima Sretenje\nPredsednik Srbije uoči Dana državnosti poslao poruku građanima iz Minhena Predsednik Srbije Aleksandar Vučić čestitao je večeras građanima Srbije Srtenje - Dan državnosti Srbije. "Čestitam Sretenje, državni i nacionani praznik.


Najveći ekonomski pad u komšiluku imaće Crna Gora | Kamatica\nPočetna > analiza > Najveći ekonomski pad u komšiluku imaće Crna Gora\nNajveći ekonomski pad u komšiluku imaće Crna Gora\nTekst objavljen: 08.11.2020 16:00\nPad crnogorske ekonomije u ovoj godini iznosiće 14,3 odsto, nova je prognoza Evropske komisije (EK)\nTo je veći pad bruto domaćeg proizvoda (BDP) od onog koji su u poslednjim procenama dali Svetska banka (SB) - 12,4 odsto, i Međunarodni monetarni fond (MMF) - 12 odsto, i drastično veći od onog koji je EK imala proletos od minus 5,9 odsto, pišu Vijesti.\nSve dosadašnje prognoze su da će crnogorska ekonomija ove godine imati najveći pad BDP-a u regionu, a u vrhu je po padu i u Evropi, navodi list.\nProcena EK je da će javni dug Crne Gore ove godine iznositi 87,3 odsto BDP-a. SB je procenila nedavno da će iznositi 93 odsto na kraju ove godine i da će, inače visok nivo javnog duga, dostići u jednom momentu vrhunac od 98 odsto u 2021.\nDodaje se da će oživljavanje privatne potrošnje podržati rast zaposlenosti, jače doznake iz inostranstva i rast kredita.U izveštaju se podseća da je, prema preliminarnim podacima, privredni pad u prvom polugodištu iznosio 8,8 odsto.\nTakođe se napominje da putovanja i turizam čine više od 20 odsto BDP-a Crne Gore, i da se od početka godine do kraja avgusta ove godine, broj dolazaka turista smanjio za gotovo 80 odsto u odnosu na isti period lani zbog mera ograničenja putovanja.\nOčekuje se da će inflacija ostati prigušena, ulazeći na negativnu teritoriju 2020. godine, nakon čega će zabeležiti skroman rast 2021. i 2022. godine.\nU izveštaju se navodi da snaga ekonomskog oporavka može biti izložena riziku u slučaju uticaja infekcije na finansijski sektor. Ističu da se do sada bankarski sektor pokazao otpornim uprkos korona krizi. Procena je da bi rizik od neispunjavanja obaveza mogao da poraste 2021. godine, jer bi brojne kompanije mogle da budu izložene riziku nesolventnosti kada se okonča javna podrška.\nOcenjuje se da su javne finansije pod značajnim pritiskom zbog brzorastućih troškova finansiranja vladinog političkog odgovora na pandemiju, u kombinaciji sa naglim padom budžetskih prihoda usled smanjene ekonomske aktivnosti.\nU tom kontekstu se navodi da je u periodu januar-avgust 2020. budžetski deficit centralne vlade već dostigao 6,7 odsto BDP-a.EK prognozira da će stopa nezaposlenosti u Crnoj Gori ove godine iznositi 18,1 odsto, naredne 16,6 odsto, a da će 2022. biti 15,9 odsto.\npad crnogorske ekonomije Crna Gora ekonomija ekonomska kriza pandemija bivša jugoslavija


NADA: Zaštitićemo ćirilicu zakonom u Skupštini Srbije\nPolitika Autor:Tanjug13. jun. 202110:30\nKoalicija NADA, koju čije POKS, DSS i 19 udruženja građana. saopštila je danas da će predložiti Narodnoj Skupštini predlog Zakona o zaštiti ćirilice, obzirom da je više od 85 odsto javnih natpisa u Srbiji na latiničnom pismu, a svake godine taj broj se povećava za još jedan odsto.\nGradski odbori DSS i POKS formirali koaliciju NADA\nKoalicija oko DSS i POKS održala skup na Ravnoj Gori\n„Ako se nastavi ovaj trend, ćirilični natpisi će za 15 godina potpuno nestati u Srbiji i zato ćemo predložiti zakon koji će tome stati na put i vratiti ćirilicu na mesto koje joj pripada. Država zakonom mora stimulisati preduzeća da imena ispisuju na ćirilici tako što će biti oslobođena plaćanja firmarine i imati čitav niz dodatnih pogodnosti“, rekao je predsednik POKS, Žika Gojković.\nSvi mediji koji odluče da upotrebljavaju samo ćirilicu, prema njegovim rečima, treba da imaju određene olakšice, poput umanjenog poreza, koji će važiti i za sve izdavače koji štampaju knjige i časopise na ćiriličnom pismu, dok PDV na ćirilične časopise treba smanjiti na jedan odsto.\nPredsednika DSS Milos Jovanović ističe da je ćirilica osnovno obeležje identiteta srpskog naroda i da je nedopustivo da država ne vodi brigu o tome.\n„Srbi su narod jedne od najbogatijih i najlepših evropskih kultura i prioritet nam je da tu kulturu zaštitimo. Postizanje najšireg konsenzusa o pitanju srpskog identiteta, pisma, kao i širenju srpske kulture jedan su od prioriteta naše koalicije i zbog toga ćemo predložiti zakon o zaštiti ćirilice“, poručio je Miloš Jovanović u saopštenju koalicije Nacionalno – demokratska alternativa (NADA).


Ruski vojnici na granici s Nagorno-Karabahom | Dnevnik.ba\nRuski vojnici stigli su na granicu pobunjene enklave Nagorno-Karabaha, javljaju reporteri Nova.rs. Rusi su za sada u ulozi promatrača, ali Armeni se nadaju da bi ovo moglo značiti da je Vladimir Putin spreman da se umiješa u rat sa Azerbajdžanom.\nI sami reporteri Nova.rs uvjerili su se u rusko prisustvo. Iako se oni tehnički nalaze na teritoriji Armenije, praktično su na samoj granici sa Nagorno-Karabahom, a lokalni Armeni se nadaju da je to “Putinova prethodnica”, odnosno uvod u ozbiljniji ruski angažman u ovom sukobu.\nTome u prilog ide i informacija da se Rusi razmještaju duž cijele južne granice, između Nagorno-Karabaha i Sunika, južne armenske regije.\nNekoliko velikih ruskih šatora se nalazi na brdu tik uz granicu, odakle Rusi promatraju operacije specijalnim dvogledima.\nArmenska vojska na kontrolnom punktu je ohrabrena ruskim prisustvom, jer to vidi kao najavu aktivnijeg uključivanja Rusije u sukob i kao prvi korak u zaštiti koju su tražili.\nAzerbajdžanski vojnici ušli u posljednju armensku oblast u Nagorno-Karabahu\nFrancuski Senat priznao nezavisnost Karabaha\nAzerbajdžanska vojska ulazi u Agdam koji napuštaju armenske snage


Glavna obećanja iz ekspozea mandatara Vučića - Istinomer\nNeka od obećanja identična su obećanjima iz prethodnog ekspozea, dok nekih od ključnih mera, poput privatizacije sportskih klubova, koje u međuvremenu nisu sprovedene, nema u današnjem izlaganju mandatara Vučića.\nMandatar za satav nove vlade predstavlja ekspoze / Foto: FoNet\nPoslanici su tek danas dobili ekspoze, i to nepotpunu verziju na 68 strana, dok je premijer rekao da ekspoze ima više od 200 strana.\nU nastavku su neka od ključnih obećanja, a narednih dana imaćemo detaljniju analizu ekspozea.\nVučić je obećao povećanje penzija i plata za prosvetare, policiju i vojsku.\n“Želim da se obratim i penzionerima i da kažem, ja ovo nisam govorio u izbornoj kampanji, ali zahvaljujući onome što su oni učinili, a podneli su najveću i najtežu žrtvu u prethodnom periodu, želim da ih obavestim da će u narednom četvorogodišnjem mandatu Vlade Srbije mogu da očekuju boljitak i kontinuirano povećanje penzija”, rekao je Vučić.\n“U javnom sektoru, videćete kasnije iz programa koji ću izneti i policajci i pripadnici ministarstva odbrane, dakle, naše vojske, i u socijalnom i u zdravstvenom i u obrazovnom sektoru mogu da očekuju dalja povećanja plata i svakako ne mala povećanja plata”, dodao je Vučić.\nStari-novi premijer najavio je i povećanje minimalne cene rada.\n“Zalagaćemo se kao Vlada za uvećanje minimalne cene rada, ona je danas 121 dinar… Imamo uštede u budžetu na osnovu kojih to možemo da podnesemo, ali želimo da obavežemo i one strane i domaće investitore da povećaju minimalnu cenu radu, jer kad sa 21,5 hiljade dinara povećate nekome platu na 22,5 hiljade dinara ili 23 hiljade dinara, to je za njega i te kako značajno”, rekao je Vučić.\nVažan deo u ekspozeu bila je i makroekonomska politika, a Vučić je najavio da će javni dug u narednih sedam godina biti smanjen na nivo od 60 odsto, a da će do kraja mandata ove vlade biti ispod 70 odsto BDP-a.\n“Naš plan je da 2023. godine udeo javnog duga u BDP bude svega 60%, čime su ispunjeni kriterijumi iz Mastrihta”, rekao je Vučić.\nVučić je najavio da će konačno biti usvojen i dugonajavljivani zakon o poreklu imovine. U usmenom izlaganju nije naveo tačan rok, dok se u verziji ekspozea dostavljenoj poslanicima navodi da će ovaj dokument biti usvojen do kraja godine. Podsećanja radi, taj zakon je više puta najavljivan, a sam Vučić je još 2012. najavio donošenje tog zakona.\nSlično kao i u prošlom ekspozeu Vučić je najavio nastavak procesa privatizacije i restrukturiranja velikih državnih preduzeća, koji praktično, prema ocenama Fiskalnog saveta, nije ni započet tokom prethodne dve godine.\n“Nastaviće se aktivnosti na pripremi Dunav osiguranja za privatizaciju, postupak privatizacije Komercijalne banke, kao i postupak reorganizacije i modernizacije banke Poštanske štedionice sa ciljem da postane lider na domaćem bankarskom tržištu u poslovanju sa građanima i preduzetnicima”, poručio je Vučić.\n“Plan za naredni period obuhvata privatizaciju 73 preduzeća, od kojih je 18 većih i značajnijih „Lasta“, „JAT tehnika“, „Simpo“. Nastavak procesa privatizacije ostalih preduzeća iz portfolija ministarstva, kao i privatizacioni procesi velikih firmi, kao što su „Telekom Srbija“, Aerodrom „Nikola Tesla“, „Dunav osiguranje“, rekao je Vučić.\nGovoreći o budućnosti aerodroma “Nikola Tesla” Vučić je rekao da država očekuje najmanje 300 miliona evra, iako je u martu 2016. procenio da aerodrom vredi pola milijarde evra.\n“Ne zaboravite samo kada govorimo o Aerodromu, da zahvaljujući „Er Srbiji“ nešto što je imalo ukupnu vrednost od 50 miliona evra danas za koncesioni ugovor na 25 godina početna vrednost sa atfront plaćanjem, sa njime ćemo izaći na tender, biće oko 310 miliona evra”, rekao je Vučić.\nGovorio je i o infrastrukturnim projektima i planovima za izgradnju i rekonostrukciju puteva i železnica. Tako je najavio da će do kraja mandata biti građani Srbije moći autoputem da idu do bugarske i makedonske granice.\n“Kada budemo završili sa mandatom ove Vlade moći ćete da idete do bugarske granice autoputem od Horgoša, moći ćete od Šida. Dakle, hoćete, moći ćete da idete do makedonske granice autoputem svuda i kroz Grdeličku klisuru, gde nam danas nedostaje 28,6 kilometara plus 9,8 kilometara Levosoj Srpska kuća, sve ostalo smo završili. Otvorili smo Grabovnica – Grdelička klisura. Dakle, sve će to da bude završeno kao što ćete moći da idete do Čačka, nadam se i do Požege pre kraja mandata ove Vlade u najmanju ruku autoputem gde će vam i Zlatibor i Zlatar i mnogi drugi srpski turistički centri biti i te kako dostupni. I to će biti rezultat ove Vlade”, naglasio je Vučić.\nMeđutim, Istinomer podseća da je Vučić u prethodnom ekspozeu obećao da će do kraja tog mandata biti gotov autoput do Crne Gore.\nNajavio je i da će Žeželjev most biti otvoren u prvoj polovini 2017. godine.\nIstinomer će u narednim danima nastaviti da analizira Vučićeva obećanja izneta u ekspozeu i ocenjuje istinitost tvrdnji iz obraćanja narodnim poslanicima, budući da je Vučić dosta pažnje posvetio rezultatima prethodne vlade, a isto tako je i ponavljao izjave, koje smo već ocenjivali kao neistinite.\nAleksandar Vučić ekspoze penzije plate privatizacija


NACIONALISTI I KOLEKTIVIZACIJA ZLOČINA Bogićević i Divjak zaslužuju da se odvoje od Karadžića i Mladića | Aktuelno\nNACIONALISTI I KOLEKTIVIZACIJA ZLOČINA Bogićević i Divjak zaslužuju da se odvoje od Karadžića i Mladića\nRazlikovanje između nacionalista i određenog naroda pomaže širenju stava o neprihvatanju kolektivizacije koju nameću nacionalisti, zauzimanju objektivnog stava prema zločincima bez obzira što se pojedincu nameće solidarnost sa ovima po osnovu zamišljene zajedničke etničke pripadnosti sa zločincima kao osnove vlastitog sistema smisla i vrednosti. U tom smislu bilo je potrebno i opravdano razlikovanje koje je učinjeno u nedavno usvojenoj Deklaraciji o Srebrenici u crnogorskoj skupštini, preciziranjem da nijedan narod nije odgovoran za zločine, već da odgovornost snose isključivo pojedinci.\nPiše: Vlatko Sekulović\nKo je odgovoran za genocid u Srebrenici? Odgovor na ovo pitanje dali su sudovi Ujedinjenih nacija: pojedinci vođeni određenom ideologijom (srpski nacionalizam) izvršili su ovaj zločin u cilju stvaranja etnički čiste teritorije na kojoj bi pripadnici jednog naroda imali svu vlast. Međutim, ovaj jasan zaključak zamagljen je pojmovnim celinama koje se koriste u samim presudama navedenih sudova prilikom određivanja političkih i vojnih snaga koje su ovi pojedinci predvodili u izvršenju navedenog zločina.\nU tom smislu je od značaja uporediti terminologiju koja je korišćena u optužnicama radi identifikacije optuženih u slučajevima pred Nirnberškim sudovima sa optužnicom Karadžiću i Mladiću za dela protiv čovečnosti, a koja se ne svodi samo na njihovo lično ime i prezime. U optužnim aktima pred vojnim sudovima u Nirnbergu pojedinci se navode u kontekstu koji koristi termine: „nemačke snage“, „Nemački Rajh“, „Zaštitni odredi Nacionalsocijalističke nemačke radničke partije“ (SS jedinice), itd.. U optužnici protiv Mladića i Karadžića koriste se sintagme: „bosanski Srbi“, „vojne snage bosanskih Srba“, „vojska bosanskih Srba“.\nDakle, letimična uporedna analiza ovih akata ukazuje na etničku identifikaciju političkih i vojnih snaga u slučaju Mladića i Karadžića, dok takvih klasifikacija nema u optužnicama protiv nacističkih glavešina, već se mahom koriste političke identifikacije, izbegavajući korišćenje sintagme koji identifikuju etničku grupu, narod, Nemce, kao organizovanu vojnu ili političku snagu. Nema korišćenja naziva „nemački Nemci“, „ukrajinski Nemci“, „snage ruskih Nemaca“, „vojne snage podunavskih Nemaca“, niti „vojne jedinice poljskih Nemaca“. Šta više, ako se koristi pojam „Nemci“ kao etničke grupe, ovaj se koristi u kontekstu da su Nemci bili žrtve nemačkog (nacističkog) prava. Tako u optužnici br. 3 koja je podignuta protiv sudija, tužilaca i drugih državnih funkcionera u periodu nacizma, Alststotera, Von Amona, Klama, Engerta i drugih, navodi se da je nemačko krivično pravo postalo snažan instrument podjarmljivanja Nemaca i ne-Nemaca nacionalsocijalističkoj ideologiji.\nJasno je da su pisci optužnica protiv nacista bili vođeni odgovornim pristupom, kao jedinim načinom objašnjenja i razumevanja političkog, ideološkog, a iznad svega ne-moralnog uzroka konkretnih krivičnopravnih dela koja su imala za cilj istrebljenje čitavog jednog naroda, Jevreja, i svih onih koji su „razmišljali“ kao Jevreji: demokrata, liberala, socijalista, komunista i drugih.\nTužioci u Nirnbergu izbegli su „lenjo“ i rasističko poistovećivanje nacizma sa nemačkim narodom, kako je to kvalifikovala Jane Caplan. Ovo je posebno značajno imajući u vidu da je postojalo stotine hiljada Nemaca, uključujući i političke protivnike nacizma, koji su pali kao žrtve nacista zato što su „razmišljali poput Jevreja“, kako je to okvalifikovao Heidrich, uz Himlera glavni idejni tvorac Holokausta.\nDrugim rečima, jasnom terminološkom distinkcijom između Nemaca i nacista, tužioci su postizali nekoliko ciljeva: rušenje monopola nacista nad čitavim nemačkim narodom, identitetsko razlikovanje između nacista i antinacista u okviru nemačkog naroda, identifikaciju pojedinca i jasno određenog političkog pokreta i ideologije kao odgovornih za zločine protiv čovečnosti, te samim tim i isključenje primene kolektivne (etničke) zarad pojedinačne odgovornosti.\nTakav pristup je bio u korenu procesa denacifikacije i brisanja iz društvene svesti jednog od ključnih pojmova nacionalsocijalizma: kolektivne, pre svega moralne, odgovornosti etničke grupe, Jevreja, shvaćenih kao navodne pretnje po opstanak druge etničke grupe, nemačkog naroda. Ideološka teza o moralnoj kolektivnoj odgovornosti bila je u korenu nacističke dehumanizacije i demonizacije Jevreja koja je potom dovela do fizičkog istrebljenja šest miliona ljudi. Ubediti Nemce u kolektivnu odgovornost i nehumanost Jevreja bio je jedan od glavnih ciljeva nacista zasnovanog na metafizičkom konceptu nejednakosti ljudskih bića u zavisnosti od pripadnosti određenom nacionalnom kolektivu. Nacisti su istovremeno ubeđivali Nemce da oni pripadaju kulturno superiornijem „stvaralačkom“, a Jevreji inferiornijem „uništavajućem“ kolektivu. Kolektivna odgovornost, samim tim, bila je jedna od osnovnih kulturnih konstrukata nacionalsocijalizma. Jednostavno u poduhvatu istrebljenja Jevreja, nacisti su insistirali na odgovornosti za naciju svakog pripadnika nacije. Obzor odgovornosti u nacističkom (ne)moralu nije pojedinac, već nacija, delo jednog pojedinca je delo svih pojedinaca koji pripadaju određenoj naciji. Identifikacija pojedinca sa čitavim narodom kao kolektivne kategorije u kojoj pojedinac nestaje, započinje u jezičkoj terminologiji i ima svoj krajnji ishod u kolektivnom istrebljenju čitavog naroda, kako jevrejskog tako i nemačkog.\nSvesni ove opasne klopke nemačkih nacionalista organizovanih u Nacionalsocijalističkoj nemačkoj radničkoj partiji (NSDAP), tužioci u Nirnbergu su pravili jasnu distinkciju između nemačkih nacionalista (nacista) i Nemaca. Ovo razlikovanje ne samo da je nužno već je i ispravno. Nužno je iz razloga što svako ljudsko biće ima potrebu za sistemom smisla i vrednosti, a ispravno jer se radi o načinu promovisanja alternativnog sistema smisla i vrednosti zasnovanog na jednakosti ljudskih bića i univerzalnim ljudskim pravima i slobodama, u odnosu na nacionalistički koji je po definiciji ne-univerzalan, u kom su ljudska bića nejednaka i kategorisana prema svojoj nacionalnoj pripadnosti. U tom kontekstu, tužioci su bili svesni da moraju i terminološki izolovati zločin kao zločin pojedinca, kako bi drugi pojedinci mogli da se moralno distanciraju od zločinaca, te da ih se odreknu, a tek u krajnjem ishodu da osete i ličnu odgovornost za zločine koji su počinjene u ime nacije, a sve sa ciljem da se spreči obnova nacionalsocijalizma i ponavljanje zločina.\nTerminološko razlikovanje je bilo neophodno zarad izgradnje novog nemačkog društva zasnovanog na vrednostima Povelje i Univerzalne deklaracije o ljudskim pravima Ujedinjenih nacija kao antipoda nacističkom sistemu (ne)vrednosti i (bez)smisla. Bez ovog razlikovanja proces denacifikacije shvaćenog kao procesa oslobađanja nemačkog društva, kulture, medija, ekonomije, sudstva i politike od nacističke ideologije, jednostavno ne bi bio moguć.\nSa jučerašnje komemoracije u Srebrenici\nMeđunarodni sudovi Ujedinjenih nacija, koji su obavili ogroman zadatak istraživanja i kažnjavanja ratnih zločina počinjenih na prostoru bivše SFRJ, ipak su na terminološkom planu napravili jedan od najvećih propusta. Način označavanja koji ističe etničke zajednice, narode, kao političke ili vojne snage odgovorne za zločine, otežavaju jasnu identifikaciju političkih i ideoloških uzroka genocida u Srebrenici. Jednostavno rečeno, genocid u Srebrenici nisu počinile snage bosanskih Srba, već snage srpskih nacionalista u Bosni i Hercegovini vojno organizovanih u Vojsku Republike Srpske, a politički organizovanih prvenstveno kroz Srpsku demokratsku stranku.\nAko se odgovornost za zločin svodi na pojedinca, onda se mora odgovornost svesti i na jasno određene političke snage čija je ideologija dovela do genocida, a to je pre svega Srpska demokratska stranka čiji je lider, Karadžić, osuđen za genocid. Isto kao što je ideologija i praksa Nacionalsocijalističke nemačke radničke partije dovela do Holokausta. Nemoguće je odvojiti odgovornost političkog subjekta od odgovornosti Karadžića, kao što nije moguće ni odgovornost Geringa odvojiti od odgovornosti NSDAP-a. Lustracija koja je sprovedena u Nemačkoj, započela je terminološkom identifikacijom onih političkih snaga koje su dovele do Drugog svetskog rata i Holokausta, a što je umnogome propušteno u slučaju BiH.\nNedostatak utvrđivanja odgovornosti određene političke organizacije, između ostalih činilaca, dovelo je do toga da opstane ideologija koja nije bila monopol samo i isključivo jedne organizacije, ali na koji je ova pretendovala u skladu sa „krvnim“ jedinstvom naroda-partije-države. Naime i nacisti su progonili i nemačke nacionaliste organizovane u drugim partijama, a radi uspostavljanja apsolutnog jedinstva između nemačkog naroda i nacionalsocijalista.\nPosleratna zabrana rada NSDAP-a imala je za cilj da se spreči opstanak i širenje njene nacionalističke idelogije uz primenu i dodatnih pravnih instrumenata poput zabrane širenja ideja o nacionalnoj superiornosti. Izostanak utvrđivanja odgovornosti konkretnih političkih partija u Bosni i Hercegovini za ratne zločine, od strane međunarodne zajednice je u direktnoj vezi i sa terminologijom koju su tužioci koristili prilikom sačinjavanja optužnica. Ne samo da su, označavajući ih kao „bosanske Srbe“, time učinili uslugu nacionalistima jer su im optužnim aktima na neki način priznali monopol nad određenom nacijom dozvoljavajući im da prizivaju utvaru kolektivne odgovornosti, već i zato što je izostalo jasno razlikovanje tih političkih snaga od drugih u kojima su takođe bili bosanski Srbi, poput Socijaldemokratske partije Bosne i Hercegovine, ali koje su imale ciljeve suprotne od nacionalističkih. Koristeći termin „bosanski Srbi“, tužioci u Hagu su u isti koš sa Mladićem i Karadžićem, strpali Bogića Bogićevića i Jovana Divjaka, jer su svi bosanski Srbi.\nU tom smislu bilo je potrebno i opravdano razlikovanje koje je učinjeno u nedavno usvojenoj Deklaraciji o Srebrenici u crnogorskoj skupštini, preciziranjem da nijedan narod nije odgovoran za zločine, već da odgovornost snose isključivo pojedinci. Ovim stavom se ne dozvoljava monopol nacionalista nad određenom etničkom zajednicom i nametanje kolektiviteta, nacije, kao apsolutne moralne kategorije, što je jedan od ključnih nacionalističkih ciljeva. Naravno da je ovo razlikovanje potpuno neprihvatljivo za nacionaliste, ali oni u tom smislu nisu ni bitni. Musolini je precizno konstatovao da kada jednom nacionalizam (fašizam) zaposedne dušu, više je nikada ne napušta, te je prevaspitavanje nacionalista poprilično uzaludan posao. Međutim, ovo razlikovanje sigurno učvršćuje one pripadnike srpskog, hrvatskog ili bošnjačkog naroda, koji nisu nacionalisti i koji se odupiru perfidnoj propagandi nacionalista, da je dobar Srbin/Hrvat/Bošnjak samo nacionalistički Srbin/Hrvat/Bošnjak. Razlikovanje između nacionalista i određenog naroda pomaže širenju stava o neprihvatanju kolektivizacije koju nameću nacionalisti, zauzimanju objektivnog stava prema zločincima bez obzira što se pojedincu nameće solidarnost sa ovima po osnovu zamišljene zajedničke etničke pripadnosti sa zločincima kao osnove vlastitog sistema smisla i vrednosti. Drugim rečima, terminološko odvajanje nacionalista od naroda, pospešuje razotkrivanje političkih i ideoloških uzroka srebreničkog genocida, u cilju suprotstavljanja onim političkim snagama i delatnicima u kulturi koji fanatično rade na tome da se kad tad ponove zločini poput genocida u Srebrenici. Bogić Bogićević i Jovan Divjak, bosanski Srbi koji su branili Sarajevo, najmanje što zaslužuju je da se i terminološki odvoje Karadžića i Mladića, bosanskih Srba koji su masakrirali Sarajevo.\nZabranjeno je kopiranje i korišćenje objavljenog sadržaja bez saglasnosti redakcije portala Aktuelno.me i autora teksta\nZvezda i Partizan večeras počinju borbu za tron ABA lige\nAktuelno - 27.05.2022-13:41\nZvuči pomalo čudno i nevjerovatno, ali će košarkaši Crvene zvezde i Partizana od večeras igrati prvo finale ABA lige od 2013. godine. Prije devet...\nOdložena sjednica Skupštine Opštine Berane: Došli samo odbornici DPS-a\nAktuelno - 27.05.2022-13:22\nNa sjednicu Skupštine Opštine Berane, na kojoj je danas trebalo da se izabere predsjednik lokalnog parlamenta, nije došao niko osim devet odbornika Demokratske partije...\nUŽIVO POTVRĐENO PISANJE PORTALA AKTUELNO Abazović imao kriptovani telefon, sreo se sa Parezanovićem; Koprivica:...\nAktuelno - 27.05.2022-13:12\nU parlamentu je počela sjednica na kojoj Dritan Abazović odgovara na pitanja poslanika u okviru premijerskog sata, prvi put od kada je izabran za...\nRusija proglasila petoro hrvatskih diplomata personama non grata\nAktuelno - 27.05.2022-13:11\nRusija je proglasila petoro hrvatskih diplomata personama non grata. Rusko Ministarstvo spoljnih poslova saopštilo je da je ambasadoru Hrvatske uručena protesna nota u vezi sa...\nUveden stečaj u Meljine kompleks\nAktuelno - 27.05.2022-12:56\nPrivredni sud Crne Gore otvorio je stečajni postupak u kompaniji “Meljine kompleks”, na prijedlog stečajnog povjerioca Opštine Herceg Novi. Sudija Dragan Vučević za stečajnog...\nKako je Dritan (ne)SVJESNO ponizio direktoricu Radulović?\nAbazović ide na samit Otvorenog Balkana, kaže da nije čuo argument koji bi ga uvjerio da ta inicijativa nije dobra za CG\nSRAMNO Mandić mora da plati odštetu jer se branio od medijske torture: ”Ivanović napadao moju porodicu, to nijesam mogao da odćutim”\nVukosava Pejović na čelu Fonda zdravstva\nKrivokapić i Grlić Radman polažu vijenac na spomenik Božićnim ustanicima\nČlanica Predsjedništva SM DPS u prestižnom magazinu Vanity Fair o Srebrenici i važnosti isticanja istine o genocidu\nCRNA GORA Aktuelno - 17.05.2022-15:40\nČlanica Predsjedništva Savjeta mladih DPS Crne Gore Amina Brahić je, razgovarajući sa italijanskim novinarima, Martom Belingreri i Alesiom Mamom, dala intervju za magazin “Vanity Fair”, jedan...\nNacionalizam afirmisan kao zvanična ideologija u Rusiji\nKOLUMNE Vlatko Sekulović - 10.05.2022-07:48\nPiše: Vlatko Sekulović Univerzalna deklaracija o ljudskim pravima i slobodama Ujedinjenih nacija utvrđuje ljudsko dostojanstvo i jednakost u neotuđivim pravima i slobodama ljudi kao pretpostavku...\nPutin pravi iste greške kao i srpski nacionalisti u ratovima 90-ih\nKOLUMNE Vlatko Sekulović - 02.05.2022-11:32\nZa aktuelno.me Piše: Vlatko Sekulović Slobodan Milošević pravdao je rat u Hrvatskoj 1991. godine ugroženošću Srba, pravom na samoopredeljenje naroda, kao i time da su granice...\nMinistarstvo odbrane Ukrajine objavilo fotografije vojnika za koje se vjeruje da su počinili masakr u Buči\nSVIJET Aktuelno - 29.04.2022-15:42\nUkrajinsko ministarstvo odbrane objavilo je fotografije deset ruskih vojnika iz 64. brigade koji su navodno počinili masakr u Buči, prenosi "Euronews". "Gnusna desetorka. Ova jedinica...\nIzmedju ostalog se ovde kaze da treba da se precizira da ” nijedan narod nije odgovoran za zlocine vec da odgovornost snose iskljucivo pojedinci ”\nA ja bi rado zapitao autora ovoga teksta a sta da se radi sa onim ogromnim masama naroda koji srcano i uporno podrzavaju ove zlocinacke pojedince i daju im statuse heroja u svojim zemljama od drzavnog vrha pa na gore. Hvala na paznji.\nRatni zlocinci ljube popove u ruke.a oni ih blagosiljaju da cine zlocine u ime tog naroda. Svi osudjuju Mladica i Karadzica a niko popove ne pominje. Oni su ih podstrekivali i podrsku im davali da to rade. Kojeg ste popa culi da je u ime Srpskog naroda rekao ” braco stanite.nemojte to cinjeti nije hriscanski” nijeste nit jednog culi. Koliko su ovi krivi za mene je kriv svaki pop pa i ovi sa njima na slici.


УКРАЈИНСКА КРИЗА И ВЕЛИКЕ СИЛЕ ИЛИ САД И РУСИЈА (1) - Нови Стандард\nUKRAJINSKA KRIZA I VELIKE SILE ILI SAD I RUSIJA (1)\nDRAGAN PETROVIĆ Zašto je Putin iskren kad kaže da Rusija nije planirala pripajanje Krima...\nZašto je Putin iskren kad kaže da Rusija nije planirala pripajanje Krima i mešanje na Jugoistoku\nU ukrajinskoj krizi velike svetske sile, kao i one manje i zemlje u okruženju, imaju svoje interese. Glavni pokretač krize su SAD, prvo kroz pojačavanje pritisaka na Viktora Janukoviča i Mikolu Azarova od jeseni 2013, zatim vođenjem protesta i preuzimanjem vlasti na ulici u februaru i, na kraju, uticajem u formiranju politike novih vlasti u Kijevu. Hajde da vidimo kako bi se otprilike razvijala situacija u Ukrajini da nije došlo do aktiviranja ovako ekstremnih oblika krize, zatim koji su motivi bili presudni da se američka politika usmeri u tom pravcu i šta se dalje može očekivati.\nSAD su promenama u periodu 1990-1992. dobile kolosalnu prednost u odnosu na potencijalne oponente u borbi za svetsku moć, posebno u odnosu na Rusiju. Monopolarni poredak je tada ustoličen, i Amerika je postala jedina svetska supersila, što je posebno došlo do izražaja tokom 90-tih i u prvoj polovini decenije 2000-tih. Sa druge strane, proces koji polako i sigurno prenosi teg svetske moći ka multipolarizmu je kontinuirano preuzimanje primata u svetskoj privredi u megaregionu Dalekog Istoka, gde se posebno ističe Kina, u odnosu na dosadašnji primat severnog Atlantika. Podkategorija ovog procesa je sve realniji prelazak ekonomske moći ka Kini, uz paralelno jačanje uticaja sila BRIK (zemalja „kontinenata“), sa kojima od zapadnih sila mogu da se nose još samo SAD.\nDrugi važan faktor je svetska ekonomska kriza, koja je, po svojim strukturnim uzrocima i posledicama, pre svega američka ekonomska kriza, koja najviše pogađa zapadne zemlje i samu Ameriku, kako sa aspekta tvrde tako i sa aspekta meke moći. Jasno je da iz godine u godinu možemo, prema parametrima bruto domaćeg proizvoda, snazi, i još više strukturi privreda ključnih svetskih sila, sagledati sve ubrzaniji rast zemalja BRIK, dok, sa druge strane, vidimo opadanje udela Amerike, Japana i zapadnoevropskih zemalja (sem donekle Nemačke) u svetskoj privredi. U perspektivi posebna opasnost za američku moć je postepeni gubitak pozicije dolara kao svetskog sredstva plaćanja.\nMeđutim, izuzetno važni događaji regionalnog karaktera mogu itekako da utiču na navedene procese ubrzanja ustoličenja multipolarizma ili, obratno, usporavanja ili čak privremenog zaustavljanja tog procesa. To je svakako pitanje Ukrajine zbog njene geopolitičke važnosti, posebno veličine i geografskog položaja, ali i značaja koji ona ima za samu Rusiju i ideju evroazijskih integracija.\nDa se SAD nisu umešale i usmeravale ukrajinsku krizu, počev od jeseni 2013. godine, kako bi se razvijale prilike u Ukrajini a kako međunarodni odnosi? Dolazak na vlast Janukoviča i Partije regiona početkom 2010. godine doveli su do definitivnog kraha „narandžaste revolucije“ i postepenog približavanja Ukrajine ruskim geopolitičkim interesima. U političkom sistemu Partija regiona je postala ne samo najjača politička stranka u zemlji, što je ona bila i do 2010. godine, već je prenela deo težišta svog delovanja i u centralne, pa čak i neke oblasti „srednjeg zapada“ Ukrajine. Odluka iz 2012, donesena na najvišem državnom nivou, da u istočnoj polovini zemlje, računajući i Kijevsku oblast, ruski jezik dobije, pored ukrajinskog, status zvaničnog jezika ne samo da je odagnala posledice pokušaja ukrajinizacije ovih oblasti u periodu vladavine „narandžastih“ već je dala široke mogućnosti da se deo stanovništva sa dvostrukom nacionalnom svešću još više približi i identifikuje sa sveruskim identitetom i „Ruskim mirom“ („Ruskim svetom“, naziv za sverusku civilizacijsku odrednicu). Partija regiona je već tokom 2010. učlanila svog milionitog člana a proces njenog širenja intenzivno je nastavljen i u sledećim godinama. Ona sve više dobija svedržavni karakter i zasniva svoj uticaj čak i u najzapadnijim oblastima, uključujući i Galiciju, pa tako Ana German, poreklom iz tih krajeva, postaje jedna od nekoliko vodećih funckionera stranke.\nUkrajina je već u junu 2013. postala posmatrač u Carinskoj uniji, sa Rusijom, Belorusijom i Kazahstanom, a izrazila je i želju da dobije taj status u okviru ŠOS. Zastoj u pregovorima Kijeva i EU i odustajanje ukrajinske vlasti od sporazuma o pridruživanju sa Briselom, paralelno sa postizanjem sporazuma između Janukoviča i Putina, davalo je sve veću perspektivu postepenog uključivanja Ukrajine u integracione procese na postsovjetskom prostoru.\nAMERIČKI INTERESI I CILjEVI\nAmerička inicijativa – zvanična i još više nezvanična – za nastanak i produbljivanje ukrajinske krize, bez obzira na to što se poslednja dva meseca stvari ne odvijaju ni na Jugoistoku ni u Kijevu kako bi to Vašington želeo, ipak daje izvesne satisfakcije američkim interesima.\nAmerički interesi u okviru Ukrajine, onako kako je rasla kriza, mogli bi se ograničiti na sledeće:\n– Da preuzme vlast idejno i po metodima političke borbe raznolika ali u celini prozapadna opozicije, koja će preusmeriti integracije Ukrajine ka EU, i na taj način zaustaviti tendencije približavanja i postepenog uključivanja Ukrajine u Carinsku uniju. Sprečiti produbljivanje već postojećih oblika učešća ove zemlje u integracijama na postsovjetskom prostoru (Ukrajina je i član ZND i Zajedničkog ekonomskog prostora);\n– Naneti udar Partiji regiona i Kompartiji kao najvećim političkim strankama nosiocima proruskog opredeljenja. Kompromitovati vodeće političare tih stranaka i uopšte ugledne ljude proruskog biračkog tela;\n– Prekinuti ili bar usporiti procese zapažene u centralnim oblastima zemlje, a delom i na njenom srednjem zapadu – sve veći uticaj proruskog opredeljenja i uopšte porasta ugleda ruskog civilizacijskog obrasca. Regionalnu i lokalnu vlast je u tim delovima zemlje vršila sama ili u koaliciji Partija regiona;\n– Jačanje antiruskih stavova i stremljenja u delovima zemlje pored Galicije, gde je još od jeseni 2010. na vlasti na regionalnom nivou partija Sloboda. Isto to primeniti i u drugim oblastima zapadne a po mogućnosti i centralne Ukrajine, uključujući i prestonicu Kijev;\n– U slučaju da se uspešno preuzme vlast u zemlji, odnosno Kijevu, što je na kraju i postignuto, prostor Jugoistoka što više pacifikovati i zaustaviti zahteve za dobijanjem nekog oblika autonomne vlasti kao i bilo kakvog oblika regionalizacije za celu zemlju;\n– Smanjiti postepeno rusko-ukrajinske trgovinske i druge odnose, što se može sprovesti tek kada prozapadne snage preuzimu vlast u Kijevu;\n– U slučaju neuspeha planiranog razvoja događaja na Jugoistoku ili Kijevu, snažnim razvojem antiruske histerije u Galiciji i zapadnoj Ukrajini, stvoriti mogućnost da se u budućnosti makar otuda može uznemiravati nesmetano funkcionisanje cevovoda Družba, koji ide preko ovih područja za Centralnu i Zapadnu Evropu.\nPored ovih ciljeva, američka politika je stvaranjem i produbljivanjem ukrajinske krize na širem regionalnom, pa i globalnom nivou težila sledećem:\n– Kratkoročno posmatrano, osvetiti se Putinu i Rusiji za neuspeh američke politike u Siriji. Međutim, kako je EU začinjanjem ukrajinske krize spustila lestvicu Kijevu za potpisivanje sporazuma o stabilizaciji i pridruživanju, dolazi do odbijanja vlasti u Ukajini da se taj sporazum potpiše, Vrhunac je bilo potpisivanje sporazuma Janukovič-Putin, čemu treba dodati i slučaj Snouden, posle čega su u američkoj političkoj eliti zahtevani razvlačenje fronta protiv Rusije i osveta za pretrpljene neuspehe;\n– Neuporedivo značajnije bilo je izvlačenje Ukrajine iz procesa integracija na postsovjetskom prostoru, čime bi se zadao veliki udarac čitavoj koncepciji koju je razradio i nagovestio sam Putin;\n– Na globalnom nivou razvojem krize u Ukrajini pokušala bi se dodatno ojačati pozicija NATO, zbližavanje atlantističkih centara moći sa silama Stare Evrope, usporilo bi se i sprečilo njihovo interesno približavanje sa Rusijom i integracionim procesima na postsovjetskom prostoru. Sve to bi otežalo i prolongiralo stvaranje samostalnih evropskih oružanih snaga van Severnoatlantske alijanse. Naročito bi se pokušala ugroziti ili makar odložiti izgradnja Južnog toka i funkcionisanje cevovoda Družba, koji prolazi tom regijom. Tako bi se uzdrmala pozicija Rusije kao glavnog snabdevača energentima zemalja Zapadne i Srednje Evrope;\n– Svi navedeni procesi, posebno uvlačenje Rusije u ukrajinski problem i povećanje posledica koje ova sila od toga trpi, slabiće njenu uzlaznu ekonomsku i drugu moć, sposobnost razvoja započetih integracionih procesa, i napose, u slučaju lošijeg razvoja događaja, sve to bi se odrazilo na unutrašnju političku i društvenu situaciju u Rusiji, što bi na duži rok moglo rezultirati slabljenjem Putina i povećanjem mogućnosti za aktiviranje opozicionih prozapadnih snaga u samoj Moskvi.\nU isto vreme, razvojem sukoba sa Rusijom pokušali bi se suptilnijim merama Vašingtona umekšati odnosi sa silama BRIK i Iranom, te sve više izolovati Moskvu u procesu rešavanja ukrajinskog problema.\nHajde da vidimo kako se Rusija postavila po ukrajinskom pitanju. Promena vlasti u Ukrajini početkom 2010. godine s pravom je dočekana u Rusiji kao veliki uspeh. Već tokom 2010. godine Janukovič i Partija regiona doneli su tri krupne odluke kojima se zemlja vraćala u prethodnu izbalansiranu poziciju, u kojoj se Ukrajina nalazila pre „narandžaste revolucije“. Reč je o proglašavanju vojne neutralnosti zemlje, o dogovoru sa Rusijom o produženju stacioniranja ruske Crnomorske flote u Sevastopolju do sredine veka, i ukidanju statusa heroja saradnicima nacista, što je prethodni predsednik Juščenko doneo kao provokaciju posle izbornog poraza od Janukoviča. Kada je sredinom 2012. doneta i odluka o davanju statusa drugog zvaničnog u istočnom delu zemlje ruskom jeziku (što je bila predizborna deviza Partije regiona), to je bio već zapažen element približavanja Kijeva Rusiji. Tome bi trebalo dodati i uzimanje statusa posmatrača za Kijev u Carinskoj uniji juna 2013. Ali, uz sve podsticaje iz Moskve Janukovič i Azarov nisu sve te godine prešli Rubikon uvodeći Ukrajinu u Carinsku uniju.\nJanukovič je imao ozbiljnu opoziciju u zemlji, pre svega u zapadnom delu, gde se već od 2010. suočio sa pobedom na regionalnim izborima neofašističke stranke Sloboda u sve tri administrativne oblasti Galicije. Potom je usledilo polutajno formiranje kriznih štabova na zapadu zemlje kao prepreke ulasku zemlje u Carinsku uniju. Tako je Janukovič balansirao više od tri i po godine, pokušavajući da odloži konačno opredeljivanje, zadržavajući i tražeći beneficije za ekonomiju zemlje, koja je iz „narandžastog“ perioda izašla opustošena i gotovo pred privrednim kolapsom.\nStiče se utisak da je njegov odnos prema Briselu ostao zamrznut a povremeno javno naglašavanje prioritetnih integracija u EU samo floskula, imajući u vidu izuzetno teške uslove koje je Unija postavila pred Janukoviča i Azarova (pored ostalih, bio je tu i zahtev za oslobađanje iz zatvora osuđene Julije Timošenko).\nMeđutim razvoj sirijske krize i Putinovo sprečavanje agresiji Amerike uslovili su spuštanje evropskih kriterijuma za Kijev. Janukovič se našao u neugodnoj situaciji jer je najednom dobio bar žuto svetlo za ključni korak ka EU integracijama. Tada je Putin reagovao, što je uticalo da Janukovič zadovolji očekivanja svojih birača i odbije potpisivanje sporazuma sa EU i, umesto toga, prihvati ponuđeni sporazum sa Rusjom.\nBUĐENjE USPAVANE RUSIJE\nZauzeta organizovanjem Olimpijade u Sočiju, Rusija u početku nije dovoljno ozbiljno shvatila proteste opozicije u Kijevu. Stiče se utisak da sve do pada Janukoviča i završetka Olimpijade ruska strana nije preduzimala potrebne mere za ojačavanje uticaja u Jugoistočnoj Ukrajini, gde je za to bilo prostora. Čini se da na planu meke moći ne samo u Ukrajini već i na postsovjetskom prostoru (o Balkanu da se i ne govori) Rusija nije proteklih godina pratila poduhvate drugih velikih sila, pre svega atlantističkih. Ulaganje u lokalne i regionalne televizije, školovanje i doškolavanje stranih studenata u Rusiji, a zatim i saradnja u stručno-naučnom i medijskom smislu – sve je to u začetku u odnosu na mogućnosti i zapadne trendove. I bez toga, prema istraživanjima ukrajinskog Instituta za društvena istraživanja iz 2012. godine, većina ispitanika u istočnim i jugoistočnim delovima zemlje bila je apsolutno opredeljena za integraciji zemlje u Carinsku uniju i produbljivanje procesa sa Rusijom. Blaga većina postojala je i u većini centralnih oblasti, ali čini se da su ulaganja SAD i nevladinog sektora bila pozamašna, pa je rezultat toga bio opredeljivanje zapadnih i severozapadnih oblasti Ukrajine ka Zapadu. Tamo su sa Zapada potom stvorili cele mreže organizacija, paralelnih institucija i paravojnih grupa, treniranih za preuzimanje vlasti na ulici.\nPribližno od kraja februara, dakle u poslednja dva meseca, Moskva se na izvestan način trgnula. Načelna politika u tom periodu stavila je akcenat na federalizaciju zemlje, što je motivisano željom da se izbegne ekstremno zaoštravanje. Sa druge strane, čak i ako bi se Jugoistok našao pod presudnim uticajem Rusije, ostaje niz opasnosti za esencijalne ruske interese ukoliko bi došlo do velikog oružanog sukoba i raspada Ukrajine. Tada bi svakako u Galiciji, na zapadu zemlje a verovatno i u centralnim delovima došlo na duže staze do ekstremnog razvoja antiruskog stava kod većeg dela stanovništva. To bi konkretno značilo da te oblasti ulaze u NATO, da se tada tu mogu postaviti američke rakete, čak i da se može blokirati ili ugroziti nesmetan protok ruskih energenata cevovodom Družba, kuda još uvek prolazi najveći deo nafte i gasa iz Rusije za EU.\nSve to govori da su potpuno nelogične i netačne optužbe sa Zapada da je krizu Rusija planirala i izvela da bi proširila svoj uticaj i pripojila Jugoistok. Putin deluje dosta iskreno kad kaže da Rusija nije planirala pripajanje Krima i mešanje u događaje na Jugoistoku. Ona je delovala reaktivno, dakle na razvoj događaja. S tim, naravno, da ne treba imati dileme da je, posle šokantnog razvoja februarske situacije u Kijevu, ruska politika u hodu pokušala da utiče na dalji razvoj događaja.


Provalio u kuću i odnio 2.000 KM i zlatnu ogrlicu | Palelive.com\nPočetna Regija Istočno Sarajevo Provalio u kuću i odnio 2.000 KM i zlatnu ogrlicu\nProvalio u kuću i odnio 2.000 KM i zlatnu ogrlicu\nISTOČNO SARAJEVO – Nepoznati izvršilac ili više njih provalio je u porodičnu kuću lica čiji su inicijali G.S. na području Istočne Ilidže i, prema izjavi vlasnika, otuđio 2.000 KM i zlatnu ogrlicu.\nIz Centra javne bezbjednosti Istočno Sarajevo saopšteno je da je u toku dokumentovanje predmeta.\nPolicijski službenici Policijske stanice Istočno Sarajevo podnijeli su zahtjev za pokretanje prekršajnog postupka protiv lica čiji su inicijali M.K., zbog toga što je fizički napao lice N.K.\nEvidentirane su saobraćajne nezgode u Istočnoj Ilidži i Novom Goraždu u kojima je pričinjena manja materijalna šteta.\nRadnici policije kontrolisali su 133 vozila i vozača, uručili 85 prekršajnih naloga, legitimisali 11 lica, te iz saobraćaja isključili 14 vozača zbog upravljanja vozilom pod uticajem alkohola.\nPrethodni članakPotpredsjednik obećao pomoć u razvoju opštine\nNaredni članakZa dječije igralište “Lane” 8.000 KM


MMF: Ocena četvrte revizije nakon izbora | iNfo026.com\nNaslovna Vesti Politika MMF: Ocena četvrte revizije nakon izbora\nMMF: Ocena četvrte revizije nakon izbora\nOcena stend baj aranžmana koji je Srbija zaključila sa MMF-om, uslediće nakon izbora, izjavio je danas šef Misije MMF-a za Srbiju Džejms Ruf.\nTim MMF-a koji je u poseti Srbiji, proceniće finansijsku situaciju i usklađenost sa uslovima za zajam od 1.2 milijarde evra. Tim ostaje u zemlji do 26. februara.\n„Zbog predstojećih izbora, tim MMF-a i vlasti u Srbiji složili su se da se diskusija o četvrtoj reviziji završi nakon sledeće posete, kada se očekuje da će nova vlada biti formirana”, izjavio je Ruf a prenela je kancelarija MMF-a u Beogradu.\nIzvršni odbor MMF, u decembru je završio treću reviziju stend baj arannžmana sa Srbijom. Tada je rečeno da je neophodno strukturno prilagođavanje od 1.5% bruto društvenog proizvoda (BDP) tokom 2016. i 2017. godine, koji sada iznosi 75% društvene proizvodnje.\nDa bi to uradila, Srbija će morati de reformiše svoj preglomazni javni sektor i restruktuira velika državna preduzeća, uključujući elektroprivredu i distribuciju gasa, kako bi ih učinila ekonomski isplativim.\nZemlja kandidat za ulazak u Evropsku uniju, mora da smanji svoj budžet i da privatizuje preduzeća sa gubicima, a kao takvi se navode Železara Smederevo, RTB Bor i rudnik uglja Resavica, koji zajedno zapošljavaju oko 15000 ljudi.\nReforme mogu biti odložene zbog prevremenih izbora, najavljenih od strane premijera Aleksandra Vučića i njegove napredne stranke koji žele da učvrste svoju vlast. Izbori bi prema nekim očekivanjima i najavama mogli biti održani krajem aprila ili početkom maja ove godine.\n„Ovog puta MMF će sigurno primetiti kašnjenje u restruktuiranju državnih firmi … kao i u smanjenju broja zaposlenih u javnom sektoru”, rekao je Saša Đogović, ekonomista beogradskog Instituta za istraživanje tržišta.\nĐogović je takođe rekao da će MMF do zaključka o saglasnosti Srbije sa uslovima zajma doći tek nakon pete revizije koja se očekuje sredinom godine.\n„Rešavanje problema u javnom sektoru je suština reforme i takvi bolni rezovi su malo verovatni tokom izborne kampanje, pa će nova vlada imati vrlo malo vremena da se ozbiljno pozabavi ovim problemom”, prema Đogovićevim rečima.\nPrethodni tekstTrener košarkaša Smedereva: Nemamo para da dođemo u Niš na Kup!\nSledeći tekstPriča koja je uzdrmala sportsku Srbiju: Smederevu nude pomoć i iz Španije


DRŽAVNI ARHIV CRNE GORE - Smještaj arhivske građe u državne arhive i način korišćenja\nPrilikom odlaska iz Crne Gore kralj Nikola je naredio da se spakuje, u plehom obložene sanduke, sva probrana značajnija crnogorska arhiva, kao i najvažnije istorijske dragocjenosti iz državne riznice. Sudbina ove građe je vrlo interesantna. Čamac sa Arhivom i dragocjenostima je u putu bio ometen od autrougarskog aeroplana, pa je bio vraćen u Skadar. Guverner Skadra, vojvoda Božo Petrović, vratio je sanduke u dvor na Kruševcu, gdje su bili pod nadzorom knjaza Mirka. Neposredno pred put u Beč radi liječenja, 1918. godine, arhiv je preko povjerljivih ljudi otpreman na Cetinje i u tajnosti zakopan u dvorištu kraljevog dvora. Kralj Nikola, za svog života, nije znao da je arhiv bio spašen, pa je neobično žalio gubitak te ''pisane riznice časti i slave Crne Gore i kuće Petrović-Njegoš''.


f Objavljen javni poziv za inovativnost protiv klimatskih promena - Arhus Centar Subotica\nObjavljen javni poziv za inovativnost protiv klimatskih promena\nMinistarstvo zaštite životne sredine objavilo je danas, u saradnji sa Programom Ujedinjenih nacija za razvoj UNDP, javni poziv lokalnim samoupravama, javnim i privatnim preduzećima, organizacijama civilnog društva i naučno-istraživačkim institucijama, da zajednički osmisle i predlože inovativne načine za smanjenje emisija gasova sa efektom staklene bašte (GHG) i borbu protiv klimatskih promena, na nivou gradova i opština. Javni poziv koji je ministar Goran Trivan uputio na današnjem skupu realizuje se u okviru petogodišnjeg projekta „Lokalni razvoj otporan na klimatske promene“.\nSrbija je posvećena postizanju ciljeva koji se odnose na ublažavanje i prilagođavanje posledicama klimatskih promena, i izgradnji društva čija privreda i razvoj bi trebalo da postanu otporni na izmenjene klimatske uslove, rekao je ministar Goran Trivan u svom uvodnom obraćanju. U postizanju ovih ciljeva veliku ulogu ima potencijal lokalnih zajednica, i uprkos pomacima, potrebno je još puno rada, ulaganja i podrške lokalnim samoupravama u Srbiji, zbog čega je Ministarstvo pokrenulo ovaj projekat. Ističući uticaj urbanih sredina na globalnu emisiju gasova sa efektom staklene bašte, odnosno značaj lokalnih samouprava za doprinos borbi protiv klimatskih promena, naveo je neke od akcija grada Beograda kao primer napredovanja u ovoj oblasti, kao i angažovanost i drugih jedinica lokalne samouprave u Srbiji spremnih da ulažu u zaštitu životne sredine i mere protiv klimatskih promena.\n„Činjenica je da se Planeta neprekidno zagreva unazad 40 godina, i baveći se ovim problemom neki su se rezultati postigli, ali mi moramo biti nezadovoljni, da bi uradili više, i napravili pomak. Možemo i dalje pregovarati, i dalje raditi na tome da iznalazimo nova rešenja kao odgovor na klimatske promene, ali dok to radimo, ništa nas ne sprečava da odmah preduzimamo akcije pošumljavanja kao najbrže i najjeftinije mere u borbi protiv klimatskih promena“, rekao je ministar.\nProjekat se može smatrati pionirskim poduhvatom iz više razloga, istakao je ministar. „Putem ovog projekta prvi put se izdvajaju sredstva iz nacionalnog budžeta za finansiranje projekata u oblasti klimatskih promena, pruža se šansa da se u Srbiji pokrenu kreativne snage i nove ideje u lokalnim zajednicama, i, konačno, pokreće promena načina razmišljanja kako bi se sa kreativnošću, inovacijama i većim zalaganjem borili sa posledicama klimatskih promena u Srbiji“. Poziv za dostavljanje inovativnih rešenja u zaštiti životne sredine nije samo korak napred u ovoj oblasti, ovim se daje zamajac drugačijem načinu razmišljanja koji oslobađa kreativnost, izvorne potencijale Srbije koji vode napretku, konstatovao je. Pozivamo vas da volimo Srbiju i učinimo najbolje što možemo, zaključio je Trivan u svom pozivu.\nJavni poziv objavljen u okviru ovog petogodišnjeg projekta sastoji se od dva izazova: Izazov otvorenih podataka i Izazov za inovativna rešenja. Cilj prvog izazova je da se utvrde nedostaci u praćenju emisija GHG u lokalnim zajednicama širom Srbije i dobiju predlozi rešenja koje lokalne samouprave mogu da primene kako bi uspostavile kvalitetne i lako dostupne (otvorene) baze podataka o GHG. Drugi izazov poziva na predlaganje rešenja za smanjenje emisija GHG koje se emituju u procesu pružanja i korišćenja različitih javnih komunalnih usluga, uz istovremeni doprinos društveno, ekonomski i ekološki održivom razvoju. Detaljne informacije i prijavni formulari se mogu pronaći na veb sajtu http://inovacije.klimatskepromene.rs.\nObraćajući se na skupu, Steliana Nedera, zamenica stalne predstavnice UNDP-a, istakla je da je izazov Otvorenih podataka u skladu sa digitalizacijom kao razvojnim prioritetom Vlade Republike Srbije i dodala da je Javni poziv osmišljen tako da stimuliše partnerski pristup u odgovoru na postavljene izazove. Pored nagrada za najbolje ideje i koncepte, učesnici Izazova dobiće kontinuiranu stručno-savetodavnu podršku, pomoć u pronalaženju izvora kofinansiranja i promociju, dodala je Nedera.\nKao odgovor na upućeni Javni poziv, očekuju se softverska, tehničko-tehnološka rešenja i biznis modeli koji odgovaraju potrebama i prioritetima lokalnih samouprava. Predlozi treba da se odnose na energetiku, saobraćaj, upravljanje otpadom, poljoprivredu i slične oblasti u kojima se poboljšanja mogu ostvariti kroz: obezbeđivanje energije iz obnovljivih izvora; razvoj “pametnih elektro-mreža”; unapređenje upravljanja otpadom, reciklaže i proizvodnje energije iz otpada; energetski efikasnije javno osvetljenje; optimizaciju javnog saobraćaja i povećanje korišćenja nemotorizovanih vidova prevoza; uvođenje održivih sistema za osvetljenje, grejanje i rashlađivanje, energetsku efikasnost javnih zgrada i domaćinstava i sl.


Čekanje je gotovo: LA Lakersi vraćaju All-Stara - Sportske novosti\nNaslovna Košarka Bet Info Košarka Čekanje je gotovo: LA Lakersi vraćaju All-Stara\nČekanje je gotovo: LA Lakersi vraćaju All-Stara\nCentar Los Angeles Lakers-a, Anthony Davis, vraća se na parket večeras u gostima protiv Dallas Mavericks-a. Ovo je objavio za Associated Press.\nDavis nije igrao više od dva meseca, propustio je 30 utakmica u tom periodu, što je najduže odsustvo u njegovoj devetogodišnjoj NBA karijeri. Do kraja regularnog dela „Lejkersi“ imaju još 14 mečeva.\nŽeleo sam da budem siguran da sam se vratio u utakmicu 100% spreman. Osećam se sjajno. Pre plej-ofa, mnogi igrači nisu u optimalnoj formi, nisu potpuno zdravi, ali ja jesam“, rekao je 28-godišnji Davis.\nEkipa Los Angeles Lakersa zauzela je peto mesto na zapadnoj konferenciji sa bilansom od 35 i 23 poraza. Lejkersi imaju 14 pobeda i 16 poraza u Davisovom odsustvu i 7 pobeda i 9 poraza otkako je James povređen 20. marta. Ove sezone Anthoni Davis je postizao prosečno 22,5 poena, 8,4 skoka i 3 asistencije po meču.\nPrethodni tekstAko Jokić ne osvoji MVP, prestaću da gledam NBA\nSledeći tekstHolanđani nastavljaju svoj niz rezultata?


“Orlovi” su uspešno prešli prvi stepenik ka borbi za medalje, odnosno prva tri (Angola, Filipini i Italija), a danas su u prvom meču druge faze bili bolji rival i savladali reprezentaciju Portorika rezultatom 90:47\nUtakmica nije bila pretjerano razultatski zanimljiva, jer je Srbija od samog početka meča bila bolji rival. Očigledna je bila razlika u klasi, a selektor Đorđević iskoristio je priliku da isproba sve igrače i uigrava različite kombinacije.\nZa najboljeg igrača utakmice proglašen je Boban Marjanović.\nSrbiju u nedelju čeka mnogo važniji meč protiv reprezentacije Španije koji će odlučiti koja će od ove dvije selekcije u četvrtfinale ući sa prve pozicije, a samim tim, vjerovatno dobiti i lakše protivnike u nastavku mundobasketa.\nNovo žarište virusa korona u Kini, u karantinu 500 000 ljudi\nU Srpskoj 50 novih slučajeva virusa korona, preminulo zaraženo lice iz Ljubinja


Stefanović izneo Kuperu predloge za predstavljanje Kosova\nŠef tima Vlade Srbije za dijalog sa Prištinom Borislav Stefanović izneo je danas posredniku EU Robertu Kuperu nekoliko predloga modela za regionalno predstavljanje Prištine, uz puno poštovanje Rezolucije 1244 Ujedinjenih nacija.\nStefanović i Kuper razgovarali su, kako se navodi u saopštenju Vlade Srbije, o problemu regionalnog predstavljanja privremenih vlasti u Prištini i o primeni sporazuma postignutih u dijalogu Beorgada i Prištine.\nU saopštenju se ne navode detalji predloga koje je izneo Stefanović tokom razgovora u Beogradu.\nTokom razgovora je ocenjeno da se sprovođenje sporazuma postignutih u dijalogu odvija dobrim tempom i da je neophodno da obe strane ulože dodatne napore kako bi svi postignuti sporazumi bili u potpunosti sprovedeni.\nEvropski zvaničnici navodili su prethodnih dana da su nastavak dijaloga sa Prištinom i rešenje za regionalno predstavljanje Kosova važni za nastavak evropskih integracija Beograda.\nStefanović je za agenciju Beta, pre današnjeg sastanka sa Kuperom u Beogradu, rekao da se na Srbiju i dalje vrše suptilni pritisci kako bi u predstavljanju Prištine odustala od Rezolucije 1244 UN što za Beograd nije prihvatljivo.\nKuper će sutra razgovarati sa prištinskim zvaničnicima.


Ned, 10.06.2018. 12:50 Heidari: Iran vjeruje da EU može ispoštovati obaveze iz nuklearnog sporazuma Foto Fena SARAJEVO, 10. juna (FENA) – Iranski ambasador u Bosni i Hercegovini Mahmoud Heidari izjavio je danas da njegova zemlja vjeruje da je E... Više\nNed, 27.05.2018. 12:15 Integracija regiona u EU i NATO rješenje za sva pitanja SARAJEVO, 27. maja (FENA) – Stav Asocijacije nezavisnih intelektualaca Krug 99 je da je izgradnja demokratske Srbije neosporno bitan činilac demokratizacije i izgradn... Više\nNed, 20.05.2018. 11:57 KRUG 99: Migranti moraju biti zaštićeni na teritoriji svake države SARAJEVO, 20. maja (FENA) – Migranti moraju biti zaštićeni od diskriminacije po bilo kom osnovu, i to u svakom trenutku od njihovog ulaska na ter... Više\nPotpisnici Deklaracije NVO-a iz BiH: Zahtijevati provedbu pravosnažnih presuda\nUto, 15.05.2018. 11:30 Potpisnici Deklaracije NVO-a iz BiH: Zahtijevati provedbu pravosnažnih presuda Foto/VKBI SARAJEVO, 15. maja (FENA) – Predstavnici nevladinih organizacija iz BiH prezentirali su ambasadoru Republike Francuske u BiH Guillaum... Više\nNed, 13.05.2018. 12:32 Omerović: Postojanje graničnih sporova nije specifikum samo zapadnog Balkana SARAJEVO, 13. maja (FENA) – Docent na Pravnom fakultetu Univerziteta u Zenici Enis Omerović, koji je bio uvodničar na sesiji Kruga 99 o temi �... Više


Ne davimo Beograd: Tužba protiv Vesića zbog povrede časti i ugleda - N1\nVesti Autor:FoNet, N1 Beograd11. jan. 202112:25 > 13:303 komentara\nInicijativa Ne davimo Beograd i Institut za urbane politike podneli su tužbu zbog povrede ugleda i časti protiv zamenika gradonačelnika Beograda Gorana Vesića, saopšteno je na današnjoj konferenciji za novinare te inicijative održanoj u Ulici cara Dušana.\nPredstavnik Inicijative Radomir Lazović naveo je da je neposredni povod za tužbu bila „serija uvreda“ koje je Goran Vesić iznosio nakon „analiza i iznošenja u javnost štetnih projekata“, nazivajući aktiviste „bolesnicima, sadistima, psihopatama, idiotima, neznalicama, bandom i sektom“.\nLazović je podsetio da bi nakon što ih je Vesić izneo te „optužbe i laži završavale u režimskim tablodima“.\nOn je rekao da je zanimljivo to što bi, „nakon ovih optužbi koje bi se dešavale skoro po automatizmu“ kada bi Vesić procenio da je Inicijativa komentarisala „neke od bitnih gradskih tema“, završavale u dnevnim listovima Kurir, Informer, Alo i na televizijama Hepi i Pink.\nLazović je rekao da smatra da Vesićeve optužbe „vode čak do toga da su tri puta u roku od 10 dana napadnute prostorije“ Inicijative ne davimo Beograd.\nDirektorka Instituta za urbane politike Iva Čukić rekla je da taj institut iznosi primedbe kada zakon to dozvoljava i kada smatra da su projekti štetni i zakonski neutemeljeni.\nOna je rekla da su optužbe na račun Instituta stigle nakon što su predstavnici te organizacije učestvovale u javnom uvidu za planove za uređenje Košutnjaka i Kosančićevog venca „kada je Vesić izneo da Institut prima milione koje posle izvlači i njima finansira rad Inicijative ne davimo Beograd“.\nČukić je navela da je na njeno pitanje zašto se seku „desetine hektara šume u Beogradu“ odgovor bio da „ona prima milione“.\nTo, kako je istakla, ne može da bude odgovor „jer to nije tačno“ i zbog toga što „to nije odgovor na postavljeno pitanje“.\nOna je rekla da se Vesić umesto argumentovanim odgovorima na kritiku javnih politika koje on sprovodi kao funkcioner Beograda „služi uvredama, neistinama i izmišljotinama“.\nČukić je dodala da je ono što je Vesić „učinio njima i njihovom profesionalnom i ličnom radu veoma velika povreda ugleda i časti za koju on mora da odgovara“.\nAktivista Inicijative ne davimo Beograd Dobrica Veselinović rekao je da je tužba protiv Vesića rezultat njegovog ponašanja, „duboko nemoralnog sa njegove strane“, koje utiče na živote ljudi i njihov profesionalni integritet.\nOn je pomenuo da su povodi za Vesićeve uvrede bile kritike na projekat rekonstrukcije Ulice cara Dušana, kritika ideje o izgradnji nacionalnog stadiona i kritika projekta uređenja Košutnjaka.\nGoran VesićInstitut za urbane politikeNe davimo BeogradTužba


Tuck, Film "Plavi voz" na Festivalu srpskog filma u Vankuveru!\nVaša lokacija: Naslovna strana » Vesti » Film "Plavi voz" na Festivalu ...\nFilm "Plavi voz" na Festivalu srpskog filma u Vankuveru!\nFilm reditelja Janka Baljaka, “Plavi voz” biće predstavljen publici u Vankuveru, na četvrtom Festivalu srpskog filma, od 09. do 12. novembra.\n“Plavi voz”, čija je premijera zakazana za 17. novembar u Sava Centru, je priča o generaciji maturanata koji u vreme Titove smrti završavaju školu i ulaze u novi život. Ovo je topla ljubavna priča koja se dešava u teškom društveno-istorisjkom konktekstu, kada, kako kaže jedan od junaka filma: “Nije vreme za zezanje."\nGlavne uloge u filmu tumače mladi i publici još uvek nepozbati, ali talentovani i perspektivni glumci, Sanja Popović, Ljubomir Bulajić, Aleksandar Radojičić, Suzana Lukić, kao I već afirmisani Lena Bogdanović, Nebojša Milovanović, Goran Sultanović i drugi..\nU okviru festival u Vankuveru, produkcijska kuća IDEJA ima čast da prikaže i svoj dokumentarni film “6 sati ranije”, rediteljke Dragane Kanjevac. Ovo je dokumentarni film o "našima u belom svetu", Beograđanima koji su od osamdesetih pa sve do dvehiljadite, odlazili iz svog grada rešeni da ga zamene životom u Njujorku, velikoj, planetarnoj fascinaciji. Autorka prati živote beogradskih umetnika, boema, istraživača smisla, koji su se snašli u Njujorku i opčinjeni ili sasvim prizemni, govore o svojim iskustvima. Ovo je duhovita i univerzalna prica o večitom trijumfu duha.\nFilm “Plavi voz” biće predstavljen kanadskoj publici, igrom slučaja, nekoliko dana pre beogradske premijere u Sava Centru. Publika u Beogradu i celoj Srbiji putovaće Plavim vozom od 17. novembra!


Putin Nikoliću još jednom potvrdio podršku Rusije\nPutin Nikoliću još jednom potvrdio podršku Rusije\nPredsednik Srbije Tomislav Nikolić razgovarao je danas sa predsednikom Ruske Federacije Vladimirom Putinom, koji je još jednom potvrdio punu podršsku zvanične Moskve nastojanjima Srbije da završi poslove koje je započela.\n„Sa predsednikom Putinom sam razgovarao o svim pitanjima. Ni jedno pitanje nije otvoreno – sva se realizuju, neka sporije, neka brže, ali mi imamo potpuno podršku i saglasnost Rusije da završimo posao koji smo započeli, ne samo u pregovorima sa insitucijama iz Prištine, već i na reformama u društvu“, kazao je Nikolić, koji je sa Putinom razgovarao u Kijevu, gde su obojica prisustvovali obeležavanju 1025. godišnjice od kako je Rusija primila hrišćanstvo.\nPrema njegovim rečima, očigledno je da je ruska strana zainteresovana da Srbija „uspe, pošto je Rusija ogromni partner Srbije“.\n„Mi smo posetu dogovorili. sada je sve na vladama Ruske Federacije i Srbije, koje moraju da stvore uslove da radovi na Južnom toku što pre otpočnu. Otpočinjenje radova je u stvari znak za posetu predsednika Putina“, kazao je NIkolić.


Obrazlažući svoju inicijativu poslanik SDA u Predstavničkom domu Šemsudin Mehmedović rekao je da bi rasprava o ovom pitanju bila prilika za temeljnu analizu investiranja u BiH, odnosno šansi za investiranje u BiH, ali i da se vidi koje su prepreke za potencijalne investicije i kako da se one otklone.\n“Evidentno je da se parlament ne bavi dovoljno pitanjima ekonomskog opstanka BiH i kvalitetom života naših građana”, istakao je Mehmedović i ocijenio da turizam, energetski sektor, metaloprerađivačka industrija mogu biti zanimljivi potencijalnim investitorima.\nU raspravi o inicijativi član Komisije i poslanik Stranke za BiH u Predstavničkom domu Azra Hadžiahmetović rekla je da je potrebno aktivirati sve relevantne institucije u BiH, prije svega Savjet ministara i entitetske vlade, radi poboljšanja kompletne ekonomske situacije.\nSa potrebom otvaranja parlamentarne rasprave o problemima u investiranju, te kompletnoj ekonomskoj situaciji u BiH saglasio se i Boško Tomić iz SNSD-a, uz ocjenu da BiH ne treba da očekuje pomoć sa strane za poboljšanje ekonomske situacije, već da se mora okrenuti sopstvenim snagama.\nKomisija je podržala prijedlog Halida Genjca iz SDA da se Zajedničkom kolegijumu oba doma Parlamentarne skupštine sugeriše da zakaže zajedničku tematsku sjednicu Predstavničkog i Doma naroda o ekonomskoj situaciji i problemima investiranja.\nZajednička komisija za ekonomske reforme i razvoj upoznala se danas o radu Konkurentskog savjeta BiH i Savjeta za sistem državne pomoći BiH. Srna


Nije strašno pogrešiti - Roditelj Portal\nHome Školski uzrast Nije strašno pogrešiti\nNije strašno pogrešiti\nPosted By: Jovana Stojanovićon: mart 16, 2012 In: Školski uzrastNo Comments\nDeca koja znaju da su greške i neuspesi sastavni deo procesa učenja bolje napreduju u školi.\nPreviše ambiciozni roditelji koji od dece zahtevaju da uvek postižu najbolje rezultate u svim oblastima života svojim „tvrdim“ pristupom možda potkopavaju dečje šanse za buduće uspehe.\nDeca koja su vaspitana tako da „neuspeh nije opcija“ i da ih svaki loš rezultat čini manje vrednim, kasnije će se plašiti da se oprobaju u nečemu, ili da pokušaju samostalno da reše neki problem, ukoliko nisu sigurna u uspešan ishod.\n„Fokusirali smo se na široko rasprostranjeno mišljenje koje nas uverava da je neuspeh jednak intelektualnoj inferiornosti“, kaže francuski naučnik Frederik Otin.\nAko su opterećeni uspehom, đaci se boje grešaka, što otežava učenje. Prihvatanje činjenice da se ponekad mogu javiti i poteškoće, važan je deo samog procesa učenja. Na taj način se sprečava razvijanje modela ponašanja u kojem strah od neuspeha dovodi do osećanja nesposobnosti i gubitka volje za napredovanjem, piše „Dejli mejl“.\n„Naše istraživanje pokazalo je da je najbolji metod edukacije onaj koji dozvoljava mogućnost greške“, kaže Otin.\nRoditelji i nastavnici trebalo bi decu da uče da je važno da ih interesuje suština sadržaja kojima se bave, poznavanje teme, a ne da uspeh deteta mere isključivo kroz ocene.\nUčenje zahteva vreme i svaki korak u ovom procesu je važan, posebno u mlađem dobu, kada se deca moraju susretati sa greškama.\nU prvoj fazi istraživanja učestvovalo je 111 dece uzrasta od 11 do 12 godina, kojima je dat veoma težak anagram koji niko od njih nije uspeo da reši.\nNaučnici su zatim razgovarali sa učenicima, podelivši ih u u dve grupe. Jednoj grupi je rečeno da je učenje teško i da su greške česte, ali da će vežbanje pomoći, baš kao kada su učili da voze bicikl. Decu u drugoj grupi su samo pitali na koji način su pokušali da reše probleme.\nU nastavku testiranja, bolje rezultate u merenju kognitivnih sposobnosti pokazala su deca iz grupe kojoj je rečeno da su greške normalna pojava, uobičajena za proces učenja.\nMišljenje dece i mladih o neuspehu možda je važnije nego što je do sada smatrano, zaključeno je u studiji. Gajenje adekvatnog stava prema uspehu i greškama predstavlja preduslov za razvoj zdrave ličnosti, i pruža deci veće šanse da jednog dana budu uspešna u oblastima kojima se budu bavila.


SPECIJALISTIČKA OBUKA ZA PORESKO SAVETOVANJE – (Harmonizacija poreskog zakonodavstva Srbije sa poreskim pravom Evropske unije i Porez na dohodak građana)\nSPECIJALISTIČKA OBUKA ZA PORESKO SAVETOVANJE\n(Harmonizacija poreskog zakonodavstva Srbije sa poreskim pravom Evropske unije i Porez na dohodak građana)\nPrivredna komora Beograda u saradnji sa Privrednim savetnikom i Common Sense Group, po jedanaesti put organizuje "Specijalističku obuku za poresko savetovanje". U četvrtoj nedelji Specijalističke obuke koja je realizovana 7. i 8. novembra 2014. bilo je reči o harmonizaciji poreskog zakonodavstva Srbije sa poreskim pravom Evropske unije i Porezu na dohodak građana.\nO harmonizaciji poreskog zakonodavstva Srbije sa poreskim pravom Evropske unije govorila je prof. dr Hasiba Hrustić, koja je istakla da je u 2014. godini Srbija otpočela pristupne pregovore na putu ka učlanjenju u EU. Važna obaveza koju je Srbija preuzela potpisivanjem Sporazuma o stabilizaciji i pridruživanju jeste usklađivanje propisa sa pravnim tekovinama EU (acquis communitaire), kao i njihova dosledna primena. Što se tiče oblasti poreskog usklađivanja, ono je regulisano članom 100 Sporazuma, kojim se predviđa da će Srbija uspostaviti saradnju u oblasti oporezivanja, uključujući mere usmerene ka daljoj reformi fiskalnog sistema i restruktuiranju poreske uprave radi efektivnije naplate javnih prihoda i borbe protiv poreske utaje i štetne poreske konkurencije.\nDrugog dana Ivan Antić je u okviru teme porez na dohodak građana govorio o pojmu i sistemima poreza na dohodak fizičkih lica, porezu na zarade, porezu na prihode od samostalne delatnosti, porezu na prihode od autorskih prava, prava srodnih autorskom pravu i prava industrijske svojine, porezu na prihode od kapitala, porezu na kapitalni dobitak i porezu na ostale prihode sa praktičnom primenom propisa o porezu na dohodak građana.


Ako pravite selfi na semaforu kazna 10.000 dinara - Užice Oglasna Tabla\n20 маја, 2018 0256\nProšlog meseca na snagu je stupila izmena Zakona o bezbednosti u saobraćaju kojom su povećane kazne za saobraćajne prekršaje, pa tako sada za korišćenje telefona u toku vožnje možete platiti kaznu od 10 hiljada dinara.\n,,Osnovna odredba Zakona o bezbednosti saobraćaja na putevima kaže da telefon tokom vožnje sme da se koristi isključivo uz hendsfri. To znači da je kažnjivo i ukoliko recimo iz nekog razloga na semaforu držite telefon u ruci“, podseća direktor Komiteta za bezbednost sobraćaja Damir Okanović za portal Srbija Danas.\n,,Zakon ne dozvoljava upotrebu mobilnog telefona ni ako ste iz nekog razloga zaustavljeni u saobraćaju. Tu mislim recimo na situaciju kad ste zaustavljeni u nekoj gužvi na ulici ili mostu“, dodaje Okanović.\n,,Dok držite telefon i razgovarate četiri puta su vam veće šanse da učestvujete u saobraćajnoj nesreći. Ako kucate poruke ili surfujete po internetu osam puta je veća šansa da dođe do saobraćajne nezgode. Recimo da vozite 50 km/h i bacite pogled na telefon na samo dve sekunde, vozićete 28 metara na slepo, a u tih 28 metara može vozilo ispred vas da započne kočenje, da izađe pešak na kolovoz ili neko da počne da se isparkirava“, upozorio je Okanović.\nPrepodnevno sunce može da zavara


Sve sam živo sahranio, oca, majku, sestru, brata rođenu ćerku: Milić Vukašinović preživeo životnu golgotu - PRess Serbia | PR PRess team\nĆerka muzičara Milića Vukašinovića pronađena je u beživotnom stanju u njegovom stanu, a on se s tom činjenicom i dalje ne miri\nIzvukao se iz svih poroka, ali nažalost njegova ćerka nije uspela, nakon saznanja da je Maja preminula, Milić je za medije ispričao o svojoj borbi sa opijatima.\nČuveni roker je u jednom trenutku zaista bio na rubu egzistencije kada je kako sam kaže propio milion i po evra u svom bludnom životu, a onda je sa svojom suprugom Suzanom rešio da pokrene biznis, odnosno prodaju kućne hemije:\n“To je više Suzana radila sa robom po prodavnici, kućna hemija i takve stvari. Dizala je promete gazdama i nisu je cenili kako treba. Onda je meni i Suzani pukao film i rekli smo da ćemo ubuduće držati svoju radnju”, rekao je na otvaranju radnje Milić.\nTagovimilić vukašinović muzicar porodica


Fondacija Novak Đoković obezbedila sredstva za zamenu stolarije u vrtiću "Veverica" - GRENEF\nZahvaljujući vrednoj donaciji Fondacije Novak Đoković u iznosu od 4,9 miliona dinara, svečano je otvoren obnovljeni vrtić „Veverica“ u Novom Sadu. Ovaj objekat deo je mreže Predškolske ustanove „Radosno detinjstvo“ i trenutno ga pohađa oko 300 mališana uzrasta od tri do šest i po godina.\nGorana Džudža Jakovljević, rukovodilac Odeljenja za programe i projekte Fondacije Novak Đoković, istakla je da su loši uslovi u objektu otežavali rad vaspitača i boravak dece, zbog čega je rekonsturkcija bila neophodna.\nNaša briga o mališanima predškolskog uzrasta, njihovom ranom razvoju i bezbednosti je na prvom mestu. Zato nas je činjenica da spoljna stolarija nije zamenjena od izgradnje podstakla na akciju, baš kao i nemogućnost osoba sa invaliditetom da priđu ustanovi. Zbog toga smo, u saradnji sa lokalnom samoupravom, kroz projekat Kulturom do lepšeg vrtića, sproveli sve nužne izmene i povećali energetsku efikasnost objekta. Samim tim, učinili smo boravak dece u ovoj ustanovi mnogo kvalitetnijim, rekla je Džudža Jakovljević.\nNovi Sad je uvek spreman da učestvuje i podrži ovakve i slične inicijative koje imaju za cilj poboljšanje uslova života i obrazovanja najmlađih i stvaranje boljih osnova za njihov ravnopravan i adekvatan razvoj, dok je Fondacija Novak Đoković poznata po brojnim humanitarnim akcijama kroz koje je obezbeđena pomoć onima kojima je najpotrebnija. Rekonstrukcijom ovog vrtića, deca, njihovi roditelji i zaposleni dobijaju osavremenjen objekat u kome će ostvarivati još bolje rezultate, napomenuo je Jelušić.\nMirjana Đurđev, direktorka predškolske ustanove „Radosno detinjstvo“ zahvalila se Fondaciji Novak Đoković na nesebičnoj pomoći, kao i uloženom trudu i vremenu. Dodala je da je realizacijom donacije najmlađima omogućen sigurniji i bezbedniji boravak u vrtiću, dok će poboljšana energetska efikasnost u samom objektu osoblju pružiti bolje uslove za rad.


Najmanje 70 osoba ubijeno u eksploziji bombe na popularnoj pijaci u centru Bagdada\nNajmanje 70 osoba ubijeno je u eksploziji bombe u petak na popularnoj pijaci kućnih ljubimaca u centru Bagdada, saopštila je policija. U prvom saopštenju policije navedeno je da je eksploziju izazvala bomba sakrivena u kutiji za ptice ali je kasnije policija saopštila da je napad izvršila žena samoubica. Agencija Asošijeted pres javlja da je u napadu žene samoubice ubijeno najmanje 70 ljudi a 78 ranjeno i da je to napad sa najviše žrtava od proleća prošle godine kada je došlo 30.000 novih američkih vojnika u zemlju da pojačaju bezbednost.\nAgencije javljaju da je oko 20 minuta posle prve bombe eksplodirala druga bomba na drugoj pijaci ptica u jugozapadnom, uglavnom šiitskom, delu Bagdada. U toj eksploziji je prema prvim navodima policije ubijeno najmanje osmoro ljudi, a 14 je ranjeno. Do prve eksplozije na prepunoj pijaci Al-Gazl došlo je oko 10.20 ujutro u toku održavanja nedeljnog bazara.\nPijaca Al-Gazl, više puta meta napada od početka rata, odnedavno je ponovo postala popularno mesto okupljanja od kada se bezbednosna situacija u zemlji popravila. Među mrtvima je veliki broj dečaka tinejdžera prema navodima policijskih i bolničkih zvaničnika.\nTo je eksplozija sa najviše žrtava u glavnom gradu od 18. aprila kada je u eksploziji automobila bombe ubijeno 116 a ranjeno 145 ljudi u centralnom Bagdadu. Krajem novembra najmanje 15 osoba ubijeno je, a desetine ranjeno na pijaci Al-Gazil u eksploziji bombe u kutiji s pticama.Ta pijaca otvorena je samo petkom i omiljeno je mesto na koje dolaze porodice da kupuju razne ptice i druge male životinje.\nPrema podacima koje je objavila iračka vlada, u januaru ove godine je poginulo 466 civila, što je za oko 76 odsto manje u poređenju s 1.971 poginulim u isto vreme lani, dok je u decembru poginula ukupno 481 osoba.


Obavljene Konsultacije na prednacrt Okvirne strategije saradnje sa iseljeništvom iz BiH - Interaktivni portal za Dijasporu iz BiH\nU saradnji sa NVO „Naša Perspektiva“, Ministarstvo za ljudska prava i izbjeglice BiH – Sektor za iseljeništvo, u mjesecu oktobru je obavilo Konsultacije na prednacrt Okvirne strategije saradnje sa iseljeništvom iz BiH.\nNa okruglim stolovima organizovanim u gradovima Prijedor, Goražde i Mostar, predstavnici Ministarstva su predstavnicima institucija, gradske i lokalne samouprave, NVO, akademske zajednice i privatnog sektora te drugim zainteresovanim učesnicima prezentovali prednacrt Okvirne strategije saradnje sa iseljeništvom iz BiH 2020 – 2024.\nUčesnici su upoznati s ciljevima Okvirne strategije saradnje sa iseljeništvom, opštim podacima o bh. iseljeništvu, brojnosti, karakteristikama, finansijskim resursima, stanju u zemljama prijema, zainteresovanosti iseljeništva da doprinese razvoju BiH, te institucionalnom i normativnom okviru za iseljeništvo u BiH.\nU okviru Konsultacija na prednacrt Okvirne strategije saradnje sa iseljeništvom vođena je rasprava o realizaciji 4 operativna cilja Okvirne strategije:\nRazvijati pravni sistem i institucionalne kapacitete.\nUključivanje iseljeništva u društveni razvoj BiH,\nUključivanje iseljeništva u ekonomski razvoj BiH,\nPodrška mladima u iseljeništvu i njihovo uključivanje u društveni i ekonomski razvoj BiH\nU diskusijama koje su vođene naglašena je potreba mapiranja iseljeništva na nivou lokalnih zajednica s obzirom da većina lokalnih zajednica nema podatke o svojim iseljenicima, a što je neophodno kako bi se ojačala saradnja, a pogotovu saradnja sa potencijalnim investitorima iz dijaspore.\nTakođer, istaknuta je potreba da se povežu institucije za saradnju sa iseljeništvom na svim nivoima vlasti u BiH kako bi se obezbjedila vertikalna koordinacija u procesu uključivanja iseljeništva u razvoj BiH.\nObrazlažući Strateški cilj 4 Podrška mladima u iseljeništvu i njihovo uključivanje u društveni i ekonomski razvoj BiH, naglašeno je da Bosna i Hecegovina uspostavljanjem posebnog strateškog cilja posvećenog mladima u iseljeništvu, prepoznaje značaj druge i treće generacije iseljenika i njihovu važnost za razvoj Bosne i Hercegovine. Stoga mjere usmerene ostvarivanju ovog strateškog cilja ne treba posmatrati izolovano, već u skladu sa mjerama sadržanim u okviru realizacije drugih strateških ciljeva u ovom dokumentu. Pitanje mladih u iseljeništvu sadržano je u svim strateškim ciljevima u ovom dokumentu, a pojedine mjere se direktno odnosno indirektno odnose na mlade u iseljeništvu.\nTokom diskusije svi predloženi prioriteti su podržani i prisutni su istakli važnost i značaj podrške bh. iseljenicima da ulažu i uključe se u ekonomski razvoj Bosne i Hercegovine


Istorijski rezultati Srbije kao kongresne destinacije - News - Turistički svet\nIstorijski rezultati Srbije kao kongresne destinacije\nPrema najnovijim objavljenim podacima Međunarodne asocijacije za kongrese i konferencije ICCA (International Congress and Convention Association), Srbija je zabeležila svoj najbolji rezultat u istoriji na godišnjoj listi destinacija u svetu!\nU 2017. godini Srbija je zauzela 42. mesto u svetu, odnosno 22. u Evropi, sa ukupno 71 skupom međunarodnih udruženja. Ovo je izuzetan uspeh ukoliko se ima u vidu da su u regionu ispred naše zemlje samo Hrvatska, Grčka, Mađarska i Austrija kao svetska velesila u ovoj oblasti, navodi se u saopštenju TOS.\nBeograd je rangiran na 46. mestu u svetu, odnosno 24. u Evropi, sa 51 međunarodnim skupom, a neposredno iza našeg glavnog grada nalaze se Vašington, Rio de Žaneiro, Njujork, Čikago... Beograd se nalazi ispred velike većine prestonica u okruženju, dok su bolje plasirani od njega samo Atina, Budimpešta i Beč koji se nalazi u samom svetskom vrhu sa 190 skupova.\nNovi Sad, drugi po veličini grad i kongresna destinacija u Srbiji, podelio je 325. mesto u svetu, tj. 159. u Evropi, zajedno sa nekolicinom drugih destinacija koje su ugostile po 7 sastanaka 2017. godine.\nGodišnje poređenje država i gradova predstavlja jednu od važnijih referenci u okviru kongresne industrije u svetu, a sastanci u ovoj bazi obuhvataju susrete međunarodnih udruženja koji moraju da imaju najmanje 50 učesnika, da se održavaju na redovnoj osnovi (jednokratni događaji nisu uključeni) i da rotiraju između najmanje tri različite zemlje.\nOvi rezultati poklapaju se sa desetogodišnjicom rada Kongresnog biroa Srbije, posebnog odeljenja Turističke organizacije Srbije, osnovanog 2007. godine. Kongresni biro uspešno i u kontinuitetu koordinira aktivnosti svih subjekata kongresne ponude – hotelskih preduzeća, specijalizovanih agencija i ostalih pružalaca usluga, zajedno sa domaćim strukovnim udruženjima koja se kandiduju za održavanje međunarodnih kongresa u našoj zemlji.\n- Realno je očekivati da će, pored novootvorenih i planiranih objekata u hotelskom sektoru i razvijanja mreže destinacija u avio saobraćaju, dodatna ulaganja u kongresnu infrastrukturu pružiti mogućnost da Srbija u narednom periodu dodatno ojača svoju poziciju kao kongresna destinacija - poručuju iz nacionalne turističke organizacije.


ZLATIBORCI NA SAJMU U MOSKVI Interesovanja za sportski, verski i kulturni turizam - UžiceMedia\nNaslovna Turizam ZLATIBORCI NA SAJMU U MOSKVI Interesovanja za sportski, verski i kulturni turizam\nZLATIBORCI NA SAJMU U MOSKVI Interesovanja za sportski, verski i kulturni turizam\nOpština Čajetina i Turistička organizacija "Zlatibor", na Sajamu turizma u Moskvi, u okviru štanda nacionalne turističke organizacije prezentuju ponudu zlatiborskog kraja.\nUčešće na moskovskom MITT 2019. dobra je prilika da se rusko tržište upozna sa aktivnostima i svim vidovima turizma koje Zlatibor nudi, ali i sa ponudom ekskurzija, kao i hotela i drugih vidova smeštaja.\nPrva dva dana sajma rezervisana su za poslovne posetioce, i najveće interesovanje bilo je za ponudu Zatibora u domenu sportskog, verskog i kulturnog turizma. Predsednik opštine Čajetina, Milan Stamatović i zamenik predsednika opštine, Arsen Đurić, koji su u radnoj poseti sajmu, imali su niz interesantnih i povoljnih sastanaka za turizam Zlatibora i investicije na teritoriji opštine Čajetina.\nNa sastanku sa gospodinom Ratkom Čitakovićem, direktorom i vlasnikom R-tursa dogovoren je nastavak dugogodišnje saradnje i mogućnosti na kojima bi se moglo raditi u budućnosti. Naglašena je potreba podsticanja i razvijanja sportsko-rekreativnog centra i hale na Zlatiboru.\nOstvaren je kontakta sa Igorom Tsurankovim, upravnikom turističke agencije iz Minska. Dogovoreno je da se prilikom predstojećeg sajma turizma u Minsku, u aprilu ove godine organizuje promocija turističkih potencijala i privrede Zlatibora, kao i mogućnosti investicija na teritoriji opstine Čajetina, za predstavnike asocijacije turističke privrede Belorusije.\nSajam u Moskvi posetili Milan Stamatović, predsednik i Arsen Đurić, zamenik predsednika opštine\nSvoju ponudu na ovogodišnjem MITT-u Turistička organizacije Srbije, upotpunila je ponudom specijaliteta srpske kuhinje u duhu slogana „hrana sa dušom“, čemu se i TO Zlatibor pridružila ponudom zlatiborskih specijaliteta „Zlatiborac“ u duhu tradicije i ukusom zdrave prirode.\nSAJAM TURIZMA U MOSKVI\nPrethodni tekstKRIVIČNA PRIJAVA UŽIČANINU Zbog posedovanja droge\nSledeći tekstMEDIJSKA KOLICIJA: Čekamo odgovore na zahteve za poboljšanje stanja u sferi medija\nKONCERT ZA PAMĆENJE Vlado Georgiev priredio na Kraljevom trgu


Novi Beograd i Avala su najbolji klubovi u Beogradu - Sportski portal Srbije\nKao rezime svega urađenog u proteklih godinu dana proglašeni su i najuspešniji klubovi u muškoj i ženskoj konkurenciji. Ova laskava titula i prelazni pehar, po drugi put, pripao je Rukometnom klubu Novi Beograd.\nU obzir je uzeto nekoliko kriterijuma: rezultati, masovnost, kvalitet rada svih ekipa – od seniora do najmlađih. Podsećamo da je RK Novi Beograd u prethodnih godinu dana osvojio mnoštvo trofeja: Šampioni Srbije (1999, 2000), vicešampioni Srbije (2001); Prvaci LMK Beograda (2000) i dva druga mesta (1999, 2000. sa “B” ekipom), kao i jedno treće mesto (1999).\nZatim, medalje u Mini ligi: Zlato za 2003. i 2001. i srebro za 2002.\nSvemu ovome treba pridodati i odlične rezultate seniorse ekipe – 4. mesto u Prvoj ligi. Svi ovi trofeji su bili i više nego dovoljni da se ovaj pehar nađe ponovo u vitrinama Rukomentog kluba Novi Beograd.\nIza Novog Beograda na drugom mestu je ekipa Partizana, a zatim Studentski grad i Crvena zvezda.\nU konkurenciji ženskih ekipa za najuspešniji klub proglašena je ekipa Avale , drugi je Taurunum a treće mesto je zauzela ekipa Novog Beograda.